title: Häijää

text: Häijään runsaisiin palveluihin kuuluvat mm. Neste Häijää -liikennemyymälä, Kauppakeskus Häijään Äijä, Säästömarket, Häijään Urheilutarvike, Häijään koulu ja päiväkoti, Mouhijärven kumikorjaamo, Lantmännen Agro, Mouhijärven Kukka, Neste Express -kylmäasema, Muoti- ja lahjatavaraliike Kultalyhty, kirpputori-kahvila, kultasepänliike, fysioterapia sekä useita parturi-kampaamoita.


title: Häijää

text: Häijää on kuuluisa niin kansainvälisestikin tunnetusta urheilutarvikeliikkeestään kuin suosistusta tanssipaikastaan, Häijään Tanssikrouvista.


title: Häijää

text: Häijään läheisyydessä sijaitsevat Särkijärven uimaranta sekä Otamussillan virkistysalue.


title: Manhattan (lautapeli)

text: Manhattan (1994) on Andreas Seyfarthin suunnittelema lautapeli, jossa pelaajat kilpailevat toisiaan vastaan rakentamalla eri pituisista osista koostuvia pilvenpiirtäjiä. Pelaajat pystyvät rakentamaan pilvenpiirtäjiään kuuteen eri suurkaupunkiin, joista jokainen koostuu yhdeksästä rakennusruudusta. Ruutuihin rakennetaan pelaajille jaettavien rakennuskorttien avulla, jotka määräävät mihin ruutuun pilvenpiirtäjän osa on sijoitettava, kaupungin voi kuitenkin valita itse. Pelissä on neljä kierrosta ja jokaisen kierroksen lopussa pelaajille jaetaan pisteitä pisimmästä tornista, yksittäisistä rakennuksista sekä kaupunkien omistuksesta. Pelin voittaa lopussa eniten pisteitä saanut pelaaja.


title: Manhattan (lautapeli)

text: Manhattan on palkittu ilmestymisvuotenaan Saksassa Spiel des Jahres -palkinnolla, ja se oli Suomen vuoden peli 1995.


title: Manhattan (lautapeli)

text: Pelilauta


title: Carter Ashton

text: Carter Ashton (s. 1. huhtikuuta 1991 Saskatoon, Saskatchewan, Kanada) on kanadalainen jääkiekkoilija, joka edustaa KHL-joukkue Severstal Tšerepovetsia.


title: Carter Ashton

text: Ashtonin vahvuudet ovat kahden suunnan pelaamisessa, työmoraalissa ja isossa koossa. Hän on voimahyökkääjä. Carterin isä on 998 NHL-ottelua pelannut Brent Ashton.


title: Carter Ashton

text: Ashton pelasi kauden 2006–2007 lähes kokonaan vielä kotikaupunkinsa joukkueessa Saskatoon Contactsissa SMHL-juniorisarjaa. Samalla kaudella hän pelasi kaksi ottelua WHL-joukkue Lethbridge Hurricanesissa, joka varasi hänet seitsemäntenä kesän 2006 WHL Bantam Draftissa. Tulokaskaudellaan 2007–2008 Ashton teki siellä 40 ottelussa tehot 5+4=9. Kausi 2008–2009 oli hänelle läpimurto, ja 70 ottelussa syntyivät tehot 30+20=50. Ashton oli Hurricanesin paras maalintekijä ja neljänneksi paras pistemies. Kesällä 2009 Tampa Bay Lightning varasi hänet 29. pelaajana.


title: Carter Ashton

text: Lokakuussa 2009 Ashton teki kolmivuotisen tulokassopimuksen Lightningin kanssa. Hän kuitenkin pelasi kauden 2009–2010 vielä suurimmaksi osaksi WHL:ssä, jossa Ashton teki yhden kauden piste-ennätyksensä tehoilla 24+27=51. Joulukuussa 2009 Ashton siirtyi Hurricanesista Regina Patsin riveihin. Keväällä 2010 hän pelasi kevätsopimuksella 11 AHL-ottelua Lightningin farmijoukkue Norfolk Admiralsissa ja teki siellä yhden maalin.


title: Carter Ashton

text: Ashton jäi ilman NHL-pelipaikkaa syksyn 2010 harjoitusleirin jälkeen, ja hän siirtyi vielä kaudeksi 2010–2011 WHL:ään. Ashton kaupattiin joulukuussa 2010 hänen kolmanteen WHL-seuraansa Tri-City Americansiin. Syksyn 2011 harjoitusleirin jälkeen Ashton lähtettiin AHL:n Admiralsiin. Hän edusti Admiralsia 56 ottelussa, kunnes Toronto Maple Leafs hankki hänet Lightningista ja antoi vaihdossa Keith Aulien.


title: Carter Ashton

text: Ashton voitti alle 20-vuotiaiden MM-hopeaa vuonna 2011.


title: Agentschap NL

text: Agentschap NL on Alankomaiden talousasiainministeriön (Ministerie van Economische Zaken) alainen virasto. Se perustettiin 1. tammikuuta 2010 yhdistämällä kolme aiempaa virastoa: Economische Voorlichtingsdienstin, Octrooicentrum Nederlandin ja SenterNovemin. Agentschap NL mm. koordinoi Alankomaiden osallistumisia eri kansainvälisiin organisaatioihin mm. innovaatioalalla.


title: Agentschap NL

text: Agentschap NL koostuu viidestä eri divisioonasta:


title: Agentschap NL

text: Hollannin ilmailua ja avaruustekniikkaa kehittänyt NIVR on osa Agentschap NL:ää.


title: Andreas Gahlert

text: Andreas Gahlert (s. 20. heinäkuuta 1985) on saksalainen salibandypelaaja. Hyökkääjänä pelaava Gahlert edustaa Sveitsin Nationalliga B:ssä Jona-Uznach Flamesia. Hän on kautta aikain eniten pisteitä tehnyt pelaaja Saksan maajoukkueessa.


title: ESAn Tiedeohjelma

text: Euroopan avaruusjärjestön tiedeohjelma tarkoittaa Euroopan avaruusjärjestön (ESA) avaruustieteen avaruusluotainten ja satelliittien valintaa, rahoitusta ja toteutusta. Tiedeohjelma on pakollinen ohjelma, johon kaikki ESAn jäsenvaltiot osallistuvat niiden bruttokansantuotteen suuruuden mukaisella panoksella.


title: ESAn Tiedeohjelma

text: ESAn edeltäjässä ESROssa tämä ohjelma edusti kaikkea tiedettä (kaukokartoitus, sääsatelliitit, tietoliikennesatelliitit), josta sen nimi tiedeohjelma johtuu. Ohjelma loi 1970-luvulla ja 1980-luvun alussa muun muassa ESAn ensimmäiset sääsatelliitit, joiden varaan synnytettiin EUMETSAT, ja tietoliikennesatelliitit, joiden varaan synnytettiin sittemmin pörssiyhtiöiksi muunnetut EUTELSAT ja INMARSAT organisaatiot.


title: ESAn Tiedeohjelma

text: Tiedeohjelman budjetti on ollut 1990-luvun puolivälistä, jolloin Toulousessa pidetyssä ministerikokouksessa jäsenmaat leikkasivat sen budjettia, alkaen noin 400 miljoonaa euroa alkaen kuitenkin nousta 2000-luvulla. Nykyään sen koko on noin 450 miljoonaa euroa, joka on hieman yli 10 % ESAn kokonaisbudjetista.


title: ESAn Tiedeohjelma

text: Viime vuosina Tiedeohjelman budjetista on kulunut alle puolet avaruusalusten suunnitteluun ja rakentamiseen, jotka on aina ESAssa toteutettu alan yrityksissä. Loppu on mennyt ohjelman satelliittien operointiin ja muihin henkilöstökuluihin. Tätä kustannusjakoa on pyritty vuosina 2006–2008 muuttamaan suuntaan, jossa ESA tilaa enemmän ulkoa kuin käyttää rahoitusta sisäisesti. Suomi maksoi ESAn tiedeohjelmaan vuonna 2010 vajaat noin seitsemän miljoonaa euroa.


title: ESAn Tiedeohjelma

text: Vuonna 2011 ongelmaksi näyttää nousevan Yhdysvaltain liittovaltion budjettivajeen kasvun pienentäminen, joka kutistaa muutamaksi seuraavaksi vuodeksi NASAn tieteellisten avaruuslentojen määrää ja ambitiotasoa.


title: ESAn Tiedeohjelma

text: Toisin kuin NASA, ESA ei rahoita kaikkien avaruutta tutkivien avaruusalustensa hyötykuormaa eli tieteellisiä instrumentteja. Niiden toteutuksesta ja rahoituksesta vastaavat eri maiden tutkimuslaitokset tai niiden johtamana kansallinen avaruusteollisuus.


title: ESAn Tiedeohjelma

text: Tiedelaitteiden rahoitus tulee laitosten omista budjettivaroista (esimerkiksi Ranskan eräät tutkimusinsitutuutit ja Sveitsin Paul Scherrer Institute ja esimerkiksi IFR Ruotsissa) tai kunkin maan avaruushallinnolta (esimerkiksi Englannissa ex-PPARC, Suomessa Tekes).


title: ESAn Tiedeohjelma

text: Laitteiden tullessa yhä kalliimmiksi Tiedeohjelma on joutunut 2000-luvulla tukemaan niiden valmistusta kansallisen rahoituksen jäädessä vajaaksi.


title: ESAn Tiedeohjelma

text: Tämä nk. instrumenttirahoitus on kaikkien ESA-jäsenmaiden tasolla keskimäärin 30 % kunkin maan ESA:n tiedeohjelman vuosimaksusta. Suomen kohdalla, Tekesille, tämä merkitsee vuonna 2010 noin 2 miljoonaa euroa vuodessa.


title: ESAn Tiedeohjelma

text: Tätä ohjelmaa ja sen direktoraatiksi kutsuttua linjaorganisaatiota johti hyvin pitkään kaksi johtajaa: ensin saksalainen Ernst Trendelenburg ja sitten ranskalainen Roger-Maurice Bonnet. Sitä johti vuodesta 2002 englantilainen David Southwood 30. maaliskuuta 2011 asti. 1. huhtikuuta 2011 alkaen johtajana toimii 4 vuoden ajan espanjalainen Alvaro Giminez.


title: ESAn Tiedeohjelma

text: Direktoraatin nimi muuttui vuonna 2008 muotoon Directorate of Science and Robotic Exploration (D/SRE), jolloin sen alaisuuteen tuli vapaaehtoinen "Robotic Exploration" eli Aurora-ohjelma.


title: ESAn Tiedeohjelma

text: Pääosa tiedeohjelman henkilöstöstä toimii ESAn tiede- ja teknologiakeskuksessa ESTECissä, Hollannissa. Jatkossa pääkeskukseksi voi nousta ESAC Espanjassa, jossa nykyisin toimii ohjelman useiden avaruusalusten keräämien datojen arkistot.


title: ESAn Tiedeohjelma

text: 17. lokakuuta 1994 Tiedeohjelma esitteli Horizons 2000 Plus-ohjelman, joka pohjautui aiempaan, 1980-luvun puolivälissä hahmoteltuun, Horizon 2000-ohjelmaan.


title: ESAn Tiedeohjelma

text: Nykyinen pitkän aikavälin ohjelma on Cosmic Vision, jonka toteutus alkoi vuonna 2007.


title: ESAn Tiedeohjelma

text: Vuonna 2005 valittiin alustavasti vuosina 2015–2025 laukaistavien avaruuslentojen teemat, jotka kuuluvat Tiedeohjelman "Cosmic Vision"-suunnitelmaan. Teemat ovat


title: ESAn Tiedeohjelma

text: Vuonna 2008 teemoista oli tutkijoille suunnatun haun ja karsinnan kautta muodostunut useita kilpailevia missioehdotuksia:


title: ESAn Tiedeohjelma

text: Vuonna 2008 teemoista oli tutkijoille suunnattu haun keskikokoikseksi (M kuten Medium) missioiiksi. Karsinnan kautta on muodostunut useita kilpailevia missioehdotuksia:


title: ESAn Tiedeohjelma

text: Karsiutuneet keskikokoiset ehdotukset (kaikkiaan kymmenistä ehdotuksista loppukilpailuun päässeistä) ensimmäisessä Cosmic Vision haussa olivat


title: ESAn Tiedeohjelma

text: Vuonna 2011 ESA päättää osallistumisesta japanilaiseen missioon, jos se saa JAXAn rahoituksen. Vuonna 2010 se ei saanut JAXAn rahoitusta kuten oli uskottu.


title: ESAn Tiedeohjelma

text: Vuonna 2010 Cosmic Visionin toinen haku haki keskikokoisia tiedemissioita (M2). Ehdotuksia tuli 44 kappaletta, joka kolmas oli ranskalaisvetoinen ehdotus, joka kuvastaa Ranskan valtion panostusta avaruustekniikkaan ja -tieteenseen. Näistä ESAn tiedeneuvonantajaelimet ovat valinneet neljä – EChO, LOFT, MarcoPolo-R ja STE-QUEST – jatkokehitelyyn. Näistä yksi tai kaksi lentää vuosina 2020–2022, joka on sinänsä merkki siitä ettei L-kokoisista missioista mitään lähdetä rakentaamaan alkuperäisen aikatalun mukaisesti:


title: ESAn Tiedeohjelma

text:
ESAn ja sen edeltäjän ESROn toteuttamia avaruustieteelliset avaruusalukset ovat
ESA esisuunnittelee seuraavia aluksia Cosmic Vision-ohjelmassa:


title: ESAn Tiedeohjelma

text: Niissä – kuten kaikissa ESAn satelliittiohjelmissa – ESA ohjaa teollisia valmistajia, joita ovat lähinnä Thales Alenia Space ja EADS Astrium Satellites ja niiden alihankkijat.


title: 60 metrin aitajuoksu

text: 60 metrin aitajuoksu on aitajuoksun lyhin kilpamatka. Sitä juostaan yleensä vain sisäradoilla. Aitoja on yhteensä viisi kappaletta, ja niiden korkeudet ovat samat kuin 100 metrin aitajuoksussa naisilla (83,8 cm) ja 110 metrin aitajuoksussa miehillä (106,7 cm). Lajin maailmanennätyksen haltija on miehissä brittiläinen Colin Jackson ajalla 7,30 sekuntia, ja naisissa ruotsalainen Susanna Kallur ajalla 7,68 sekuntia


title: LayCool

text: LayCool on vuonna 2009 perustettu Tag Team, joka koostuu kahdesta showpainijasta. Joukkueen jäsenet ovat Layla El ja Michelle McCool. Tiimi on voittanut muun muassa niin sanotusti yhteisen WWE Divas Championshipin ja WWE Women's Championshipin.


title: Zhou Yan (curlingpelaaja)

text: Zhou Yan (; s. 30. syyskuuta 1982 Harbin) on kiinalainen curlingpelaaja ja olympiamitalisti. Hän edustaa seuratasolla Harbin Curling Clubia.


title: Zhou Yan (curlingpelaaja)

text: Zhou on voittanut Tyynenmeren mestaruuskilpailuissa kuusi mitalia, joista ensimmäinen tuli vuonna 2004. Hän sai vuonna 2007 pronssia Aasian kisoissa ja seuraavana vuonna hopeaa MM-kisoissa. Zhou voitti vuonna 2009 kultaa sekä MM-kilpailuista että universiadeista ja vuonna 2010 olympiapronssia.


title: Zhou Yan

text: Zhou Yan on ainakin seuraavien henkilöiden nimi:


title: Jordan Schroeder

text: Jordan Schroeder (s. 29. syyskuuta 1990 Prior Lake, Minnesota, Yhdysvallat) on yhdysvaltalainen jääkiekkoilija, joka pelaa NHL-seura Minnesota Wildin organisaatiossa. Hän oli Vancouver Canucksin ensimmäisen kierroksen 22. varaus . Pienikokoinen rightin puolelta pelaava Schroeder on kokonaisvaltainen hyökkääjä, jonka vahvuuksia ovat nopeus, laukaus ja kiekollinen peli.


title: Jordan Schroeder

text: Schroeder pelasi vuodet 2006–2008 Yhdysvaltain alle 17- ja 18-vuotiaiden maajoukkueessa, muun muassa NAHL-juniorisarjaa. Hän siirtyi kaudeksi 2008–2009 Minnesotan yliopistojoukkueeseen, jossa Schroeder teki 35 ottelussa tehot 13+32=45. Hän voitti NCAA:n tulokkaiden pistepörssin, valittiin WCHA:n vuoden tulokkaaksi sekä WCHA:n tulokkaiden tähdistökentälliseen. Schroeder oli Minnesotan yliopistojoukkueen toiseksi paras pistemies Rayn Stoan jälkeen, hän sijoittui WCHA:n pistepörssissä viidenneksi ja syöttöpörssissä toiseksi Minnesota-Duluthin yliopiston Justin Fontainen jälkeen. Kesällä 2009 Vancouver Canucks varasi Schroederin 22. pelaajana.


title: Jordan Schroeder

text: Kaudella Schroederin tehot WCHA:ssa olivat 11+17=28, mutta hän jakoi Minnesotan yliopistojoukkueen sisäisen pistepörssin voiton Tony Lucian kanssa. Schroeder valittiin kauden päätteeksi WCHA:n akateemiseen tähdistökentälliseen. Hän teki maaliskuussa 2010 kolmivuotisen tulokassopimuksen Vancouver Canucksin kanssa ja siirtyi jo saman vuoden keväänä sen farmijoukkueeseen Manitoba Mooseen, AHL:ään. Schroeder teki siellä 11 runkosarjaottelussa tehot 4+5=9 ja kuudessa playoff-ottelussa tehot 3+3=6.


title: Jordan Schroeder

text: Schroeder pelasi kauden 2010–2011 kokonaan Manitoba Moosessa. AHL:n tulokaskausi toi 61 runkosarjaottelussa tehot 10+18=28.


title: Jordan Schroeder

text: Kausilla 2012–2013 ja 2013–2014 NHL-pelejä Canucksin paidassa kertyi 56 ja tehopisteitä 6+9=15. Lopullista murtautumista NHL:ään ei kuitenkaan tapahtunut, vaan välillä hän istui katsomossa tai pelasi farmissa. Kesällä 2014 Schroeder siirtyi Minnesota Wildiin kahden vuoden sopimuksella.


title: Jordan Schroeder

text: Schroeder pelasi alle 20-vuotiaiden MM-kilpailuissa kolmesti vuosina 2008, 2009 ja 2010. Hän voitti vuonna 2010 maailmanmestaruuden. Schroeder teki turnauksissa yhteensä 19 ottelussa tehot 7+20=27, joka on Yhdysvaltain alle 20-vuotiaiden MM-kisajoukkueen piste- ja syöttöennätys. Schroeder rikkoi Doug Weightin syöttöennätyksen jo vuoden 2009 turnauksessa. Hän jakoi vuoden 2008 turnauksen syöttöpörssin voiton Slovakian Marek Slovákin kanssa ja oli tehoilla 1+7=8 Yhdysvaltain toiseksi paras pistemies James van Riemsdykin jälkeen. Vuoden 2009 turnauksessa Schroeder voitti tehoilla 3+8=11 Yhdysvaltain sisäisen pistepörssin ja vuoden 2010 turnauksessa hän toimi joukkueen varakapteenina.


title: Jordan Schroeder

text: Schroeder pelasi myös alle 18-vuotiaiden MM-kilpailuissa vuosina 2007 ja 2008. Vuonna 2007 tuli hopeaa ja 2008 pronssia.


title: Kätkäläinen

text: Kätkäläinen on Simo Hämäläisen samannimiseen romaaniin perustuva elokuva, jonka ohjasi Markku Onttonen vuonna 1980.


title: Kätkäläinen

text: Kyläläiset käyvät taistoon lentomyrkyttäjää vastaan ja yrittävät saada hänet lopettamaan myrkytyksen. Pietu Aholainen erityisesti haluaa myrkytyksen lopettamista, koska hänellä on tuottoisa hilla-alue, jolla hän aikoo panna rahoiksi.


title: Karl Schäfer

text: Karl Schäfer (17. toukokuuta 1909 Wien – 23. huhtikuuta 1976 Wien) oli itävaltalainen taitoluistelija, uimari ja olympiavoittaja.


title: Karl Schäfer

text: Schäfer voitti olympiakultaa Lake Placidin vuoden 1932 ja Garmisch-Partenkirchenin vuoden 1936 talviolympialaisissa. Sankt Moritzissa 1928 hän oli neljäs. MM-tasolla Schäfer voitti seitsemän peräkkäistä kultaa vuosina 1930–1936, hopeaa vuosina 1928 ja 1929 sekä pronssia vuonna 1927. EM-kilpailuista Schäfer voitti kahdeksan kultaa vuosina 1929-1936, hopeaa vuonna 1928 ja pronssia vuonna 1927. Itävallan mestaruuden Schäfer voitti vuosina 1929–1934 ja 1936, hopealle hän sijoittui vuosina 1927 ja 1928. Schäfer liitettiin Taitoluistelun Hall of Fameen ensimmäisten joukossa vuonna 1976.


title: Karl Schäfer

text: Nuorena Schäfer oli myös erittäin lahjakas muusikko. Taitoluistelun lisäksi hänen onnistui kilpailla olympiatasolla myös uinnissa: Amsterdamissa 1928 hän selviytyi 200 metrin rintauinnissa välieriin. Itävallan mestaruuden Schäfer voitti uinnissa seitsemän kertaa.


title: Ikarus 214

text: Ikarus 214 oli jugoslavialainen sotilaallinen kuljetuskone. Se suunniteltiin alun perin vuonna 1949 kevyeksi pommikoneeksi, mutta sen suorituskyky ei tähän riittänyt. Ikarus 214D tuli Jugoslavian ilmavoimien käyttöön vuonna 1951. Koneita tehtiin 21 kappaletta.


title: Perets Markiš

text: Perets Davidovitš Markiš (, 7. joulukuuta 1895 nykyisen Ukrainan Rivnen alueen Volodimiretsin piirin Polonnoje – 12. elokuuta 1952 Moskova) oli juutalainen neuvostokirjailija.


title: Perets Markiš

text: Perets Markiš sai perinteisen juutalaisen kasvatuksen. Hän alkoi kirjoittaa jiddišinkielisiä runoja vuonna 1918. Varhaisissa teoksissa on saksalaisen ekspressionismin ja venäläisen futurismin vaikutusta. Ensimmäinen kokoelma "Šveln" (”Kynnyksiä”, 1919) teki Markišista yhden sukupolvensa tunnetuimmista jiddišinkielisistä runoilijoista.


title: Perets Markiš

text: Vuosina 1921–1926 Markiš asui Varsovassa, Berliinissä, Pariisissa ja Lontoossa. Varsovassa hän osallistui modernistisen "Haljastre"-kirjallisuusryhmän toimintaan ja oli perustamassa "Literariše bleter" -lehteä. Runoelma "Di kupe" (”Kasa”, 1922) kuvaa Ukrainan juutalaispogromeja. Runoelman "Radio" (1922) aiheena ovat kapitalistisen maailman ja neuvostojärjestelmän väliset ristiriidat.


title: Perets Markiš

text: Neuvostoliittoon palattuaan Markišista tuli yksi maan tunnetuimmista juutalaiskirjailijoista. Tuotannossaan hän siirtyi kohti sosialistista realismia. Runoelma "Brider" (”Veljet”, 1929) kuvaa Venäjän kansalaissotaa, "Nit gedaiget" (”Pois alakuloisuus”, 1931) juutalaisten siirtymistä maataloustyöhön, "Ufgang afn Dnepr" (”Aamurusko Dneprin yllä”, 1937) sosialismin rakentamista ja "Milhome" (”Sota”, 1941–1948) toisen maailmansodan tapahtumia. Romaanit "Dor ois, dor ain" (”Vuosisadasta toiseen”, 1929–1941) ja "Eins af eins" (”Kahden kesken”, 1934) kertovat juutalaisyhteisön historiallisesta kehityksestä. Näytelmistä tunnetuimpia ovat ”Maa” (1930), ”Ovadisin perhe” (1937) ja ”Kapina getossa” (1946).


title: Perets Markiš

text: Markiš oli yksi Neuvostoliiton kirjailijaliiton johtajista. Vuonna 1942 hän liittyi Neuvostoliiton kommunistiseen puolueeseen. Sodan aikana hän toimi Juutalaisten antifastisessa komiteassa. Kirjailija pidätettiin juutalaisvastaisen kampanjan aikana tammikuussa 1949 ja ammuttiin maanpetturina. Hänen maineensa puhdistettiin vuonna 1955.


title: Star-luokka (hävittäjä)

text: Star-luokka oli Britannian Kuninkaallisen laivaston torpedovenehävittäjäluokka, joka muodostui kahdeksasta aluksesta. Alukset valmistuivat kolmesta Palmers Shipbuilding and Iron Companyn vastaanottamasta tilauksesta. Alukset oli varustettu kahdella akselilla, joihin oli kytketty neljä Reed-kattilaa.


title: Star-luokka (hävittäjä)

text: Yhtiön toimitettua 27 solmun hävittäjien tilauksensa onnistuneesti se vastaanotti 1895 tarjouspyynnön 30 solmun aluksista. Tilaus sisälsi kaksi alusta ja option neljästä. Elokuussa 1906 tiedotettiin "HMS Cranessa" havaituista rasitusmurtumista.


title: Jevgeni Dadonov

text: Jevgeni Anatoljevitš Dadonov (, s. 12. maaliskuuta 1989 Tšeljabinsk, Venäjän SFNT, Neuvostoliitto) on venäläinen jääkiekkoilija, joka pelaa NHL-joukkue Florida Panthersissa.


title: Jevgeni Dadonov

text: Tšeljabinskissa syntynyt Dadonov on Traktor Tšeljabinskin kasvatti. Hän pelasi seurassa kaudella 2005–2006 toiseksi korkeimmalla sarjatasolla Vysšaja Ligassa yhden ottelun pudotuspeleissä. Joukkue nousi kaudeksi 2006–2007 Venäjän superliigaan, jossa Dadonov pelasi kaudella 24 ottelua. Florida Panthers varasi hänet kolmannella kierroksella 71. pelaajana vuoden .


title: Jevgeni Dadonov

text: Kaudella 2007–2008 hänen vastuu kasvoi ja hän pelasi 43 ottelua tehoin 7+13=20. Kaudella 2008–2009 sarjan nimeksi muuttui KHL ja hän teki 40 ottelussa tehot 11+4=15. Syyskuussa 2009 Dadonov teki tulokassopimuksen Florida Panthersin kanssa. Hän aloitti kauden AHL:ssä farmiseura Rochester Americansissa, jossa hän teki 76 ottelussa tehot 17+23=40. Hän pelasi kaudella neljä peliä NHL:ssä. Ensimmäisen NHL-maalinsa Dadonov teki kaudella 2010–2011 joulukuussa 2010 Carolina Hurricanesia vastaan.


title: Jevgeni Dadonov

text: Panthersin organisaatiossa Dadonov pelasi tammikuulle 2012. Hän ehti tehdä Panthersissa alkukauden 2011–2012 aikana pisteet 2+1 pelaamissaan 15 NHL-ottelussa. Lisäksi Dadonov edusti 20 ottelun verran AHL:n San Antonio Rampagea. Tammikuussa hän oli osa neljän pelaajan kauppaa, jossa hänen lisäkseen Panthersista Hurricanesiin siirtyi A. J. Jenks. Panthers sai kaupassa Jonathan Matsumoton ja Mattias Lindströmin. Dadonov pelasi loppukauden Hurricanesin farmijoukkueessa Charlotte Checkersissa.


title: Jevgeni Dadonov

text:
Kaudeksi 2012–2013 Dadonov siirtyi ukrainalaiseen KHL-seuraan Donbass Donetskiin, jossa pelasi kaksi kautta.
SKA Pietariin hän siirtyi kaudeksi 2014–2015 ja oli ensimmäisellä kaudellaan KHL:n pudotuspelien paras maalintekijä 15 osumalla. Kausi päättyi SKA:n Gagarin Cupin voittoon.


title: Jevgeni Dadonov

text: Dadonov on pelannut Venäjän maajoukkueessa neljät MM-kilpailut, joissa on saavuttanut maailmanmestaruuden 2014, hopeaa 2015 ja pronssia 2016 ja 2017. A-maajoukkueessa hän debytoi vuonna 2009 Euro Hockey Tour -turnauksessa. Juniorimaajoukkueista hänellä on alle 20-vuotiaiden MM-pronssia 2008 ja 2009, sekä alle 18-vuotiaiden maailmanmestaruus 2007.


title: Gennadi Aigi

text: Gennadi Nikolajevitš Aigi (, tšuvassiksi "Gennadi Aihi", Геннадий Айхи; oikea sukunimi "Lisin", Ли́син; 21. elokuuta 1934 Tšuvassian Batyrevon piirin Šaimurzinon kylä – 21. helmikuuta 2006 Moskova) oli tšuvassilainen ja venäläinen runoilija.


title: Gennadi Aigi

text: Gennadi Aigi syntyi opettajaperheeseen. Hän valmistui Batyrevon opettajaopistosta vuonna 1953 ja Moskovan Maksim Gorkille nimetystä kirjallisuusinstituutista vuonna 1958. Vuosina 1960–1970 hän työskenteli Moskovan Majakovski-museossa ja toimi sen jälkeen ammattikirjailijana.


title: Gennadi Aigi

text: Aigin ensimmäinen tšuvassinkielinen runokirja "Attesen jačĕpe" (”Isien nimeen”) ilmestyi vuonna 1958. Boris Pasternakin neuvosta hän alkoi kirjoittaa myös venäjäksi. 1960-luvun lopulta lähtien Aigin runoja ilmestyi käännettynä useille Euroopan kielille, mutta ensimmäinen venäjänkielinen kokoelma julkaistiin vasta vuonna 1975 Kölnin yliopistossa. Aigi tunnetaan myös ranskalaisen, unkarilaisen ja puolalaisen runouden tšuvassintajana. Hänen laatimansa tšuvassilaisen runouden antologia on käännetty unkariksi, italiaksi, englanniksi, ranskaksi ja ruotsiksi.


title: Gennadi Aigi

text: Aigin runous kehittyi osana Venäjän avantgardetaiteen perinteitä jatkanutta vaihtoehtokulttuuria. Hänen tuotantoonsa ovat vaikuttaneet venäläinen futurismi, länsieurooppalainen runous, eksistentialistinen filosofia, ortodoksisuus ja tšuvassien luontouskonto. Runoilijan teoksille on ominaista äärimmäinen tiiviys, poikkeuksellinen sanankäyttö ja kuvallisuus sekä monitulkintaiset abstraktit metaforat.


title: Gennadi Aigi

text: Runoilija on saanut muun muassa Ranskan akatemian palkinnon (1972), Tšuvassian ASNT:n valtionpalkinnon (1989) ja Ranskan kaunotaiteiden ja kirjallisuuden ritarikunnan kunniamerkin. Vuonna 1994 hänelle myönnettiin Tšuvassian kansanrunoilijan arvonimi.


title: Mustapyrstötrogoni

text: Mustapyrstötrogoni ("Trogon melanurus") on trogonien heimoon kuuluva eteläamerikkalainen lintulaji. Sen esiintymisalue ulottuu Panaman keskiosista Etelä-Amerikan pohjoisosiin, etelässä Pohjois-Boliviaan ja Brasilian keski- ja itäosiin saakka. Lajista tunnetaan neljä alalajia. William Swainson kuvaili lajin holotyypin Guyanan Georgetownista vuonna 1838.


title: Valkosilmätrogoni

text: Valkosilmätrogoni ("Trogon comptus") on trogonien heimoon kuuluva eteläamerikkalainen lintu. Sen esiintymisalue käsittää Kolumbian länsiosan ja Luoteis-Ecuadorin. John Todd Zimmer kuvaili lajin holotyypin Kolumbian Bahía de Málagasta vuonna 1948.


Alppihiihdon maailmanmestaruuskilpailut 2011 järjestettiin Saksan Garmisch-Partenkirchenissä 7.–20. helmikuuta 2011. Viimeksi Garmisch-Partenkirchen oli järjestänyt kisat vuonna 1978.


title: Alppihiihdon maailmanmestaruuskilpailut 2011

text:
Päivä: Keskiviikko, 9. helmikuuta, kello 11:00
Rinne: Kandahar
Lähtökorkeus: 1395 m, Maalikorkeus: 770 m
Pituus: 2200 m, Korkeusero: 625 m
Rinteenmerkkaaja: Hans Flatscher (SUI)


text:
Päivä: Lauantai, 12. helmikuuta, kello 11:00
Rinne: Kandahar
Lähtökorkeus: 1690 m, Maalikorkeus: 770 m
Pituus: 3300 m, Korkeusero: 920 m
Rinteenmerkkaaja: Helmuth Schmalzl (ITA)


text:
Päivä: Maanantai, 14. helmikuuta, kello 10:00/14:00
Rinne: Kandahar/Gudiberg
Lähtökorkeus: 1690 m/960 m, Maalikorkeus: 770 m/750 m
Pituus: 3300 m/–, Korkeusero: 920 m/210 m
Rinteenmerkkaaja: Helmuth Schmalzl (ITA)/Massimo Carca (ITA)


text:
Päivä: Perjantai, 18. helmikuuta, kello 10:00/13:30
Rinne: Kandahar
Lähtökorkeus: 1090 m, Maalikorkeus: 750 m
Korkeusero: 340 m
Rinteenmerkkaaja: Sepp Brunner (SUI)/Andy Pulacher (AUT)


text:
Päivä: Sunnuntai, 20. helmikuuta, kello 10:00/13:30
Rinne: Gudiberg
Lähtökorkeus: 960 m, Maalikorkeus: 750 m
Korkeusero: 210 m
Rinteenmerkkaaja: David Chastan (FRA)/Marko Pfeifer (SWE)


text:
Päivä: Tiistai, 8. helmikuuta, kello 11:00
Rinne: Kandahar
Lähtökorkeus: 1305 m, Maalikorkeus: 770 m
Pituus: 2180 m, Korkeusero: 535 m
Rinteenmerkkaaja: Jürgen Kriechbaum (AUT)


text:
Päivä: Perjantai, 11. helmikuuta, kello 10:00/14:00
Rinne: Kandahar/Gudiberg
Lähtökorkeus: 1535 m/935 m, Maalikorkeus: 770 m/750 m
Pituus: 2920 m/580 m, Korkeusero: 765 m/185 m
Rinteenmerkkaaja: Jan Tischhauser (SUI)/Chip Knight (USA)


text:
Päivä: Sunnuntai, 13. helmikuuta, kello 11:00
Rinne: Kandahar
Lähtökorkeus: 1490 m, Maalikorkeus: 770 m
Pituus: 2920 m, Korkeusero: 720 m
Rinteenmerkkaaja: Jan Tischhauser (SUI)


text:
Päivä: Torstai, 17. helmikuuta, kello 10:00/13:30
Rinne: Kandahar
Lähtökorkeus: 1100 m, Maalikorkeus: 750 m
Pituus: 1175 m, Korkeusero: 350 m
Rinteenmerkkaaja: Rudi Soulard (SWE)/Stefano Costazza (ITA)


text:
Päivä: Lauantai, 19. helmikuuta, kello 10:00/13:30
Rinne: Gudiberg
Lähtökorkeus: 960 m, Maalikorkeus: 750 m
Korkeusero: 210 m
Rinteenmerkkaaja: Christian Schwaiger (GER)/Günter Obkircher (AUT)


text:
Päivä: Keskiviikko, 16. helmikuuta, kello 11:00
Rinne: Kandahar


title: Hawanatu Bangura

text: Hawanatu Bangura (s. 2. tammikuuta 1988) on sierraleonelainen yleisurheilija, joka kilpailee pikajuoksussa. Hän osallistui 16-vuotiaana Ateenan olympialaisiin 2004, joissa hän karsiutui 100 metrillä jo ensimmäisellä kierroksella. Vuonna 2004 142-senttinen Bangura toimi samoissa kisoissa myös maansa lipunkantajana ja on maansa historian nuorin olympiaurheilija.


title: Atitlaninuikku

text: Atitlaninuikku, aikaisemmalta nimeltään jättiläisuikku ("Podilymbus gigas") on sukupuuttoon kuollut uikkujen heimoon kuuluva lintulaji, joka eli Guatemalan Atitlánjärvessä. Laji kuoli sukupuuttoon lopullisesti vuonna 1986. Mahdollisesti se alkoi risteytyä paksunokkauikun kanssa. Ludlow Griscom kuvaili lajin holotyypin vuonna 1929.


title: Unha

text: Unha (koreaksi 은하, 銀河 eli Galaksi) on Korean demokraattisen kansantasavallan kehittämä kantoraketti. Länsimediassa käytetään termiä Unha-2, muttei tiedetä, onko numero raketin sulkupolvea kuvaava vai järjestysnumeroa.


title: Unha

text: Korean demokraattisen tasavallan ensimmäinen kantoraketin laukaisuyritys tehtiin 31. elokuuta 1998. Se tehtiin Paektusan-kantoraketilta. Ilmeisesti sen ylimmän vaiheen rakettimoottori ei toiminut ja laukaisua pidetään lännessä epäonnistumisena.


title: Unha

text: Unha-2 on ilmeisesti kehitetty pitkän kantaman ohjuksesta Taepodong-2. Se on kolmivaiheinen. Ballistinen koelento tehtiin vuonna 2006, jolloin lennon kesto oli vain 40 sekuntia - tällöin toimintahäiriö olisi ollut jo raketin ensimmäisessä vaiheessa.


title: Unha

text: TaepoDong 2:n ensimmäisessä vaiheessa on neljä nestemäistä ajoainetta polttavaa Nodong-rakettimoottoria, joiden yhteinen työntövoima on 1120 kN. Kantoraketti hyötykuormineen painaa 78000 kg.


title: Unha

text: Vuonna 2009 tehtiin satelliitti laukaisu, joka länsilähteiden mukaan epäonnistui. Japanilaisen raportoinnin avulla raketin vaarallisuutta saatiin korostettua - se olisi pudonnut 3200 km:n päähän laukaisupaikasta Tyyneen mereen.


title: Unha

text: 5. huhtikuuta 2009 Korean demokraattinen tasavalta laukaisi Unha-kantoraketilla Kwangmyŏngsŏng-2-satelliitin. Etelä-Korea, Japani ja Yhdysvallat väittivät satelliitin laukaisun olevan Yhdistyneiden kansakuntien turvallisuusneuvoston resoluution 1718 vastainen, jolla YK kieltää Korean demokraattista tasavaltaa tekemästä ballistisia ohjuskokeita.


title: Gujaratin maanjäristys

text: Gujaratin maanjäristys tapahtui 26. tammikuuta 2001 Gujaratin osavaltiossa Intiassa. Järistys, jonka magnitudi oli Richterin asteikolla 7,6–8,1, surmasi ainakin 20 000 ja haavoitti noin 167 000 ihmistä. Yli 300 000 rakennusta tuhoutui, minkä lisäksi useat sillat ja tiet vaurioituivat.


title: Arcana (videopeli)

text: Arcana (myös Card Master: Seal of Rimsalia, ) on HAL Laboratoryn kehittämä vuonna Super Nintendo Entertainment Systemille julkaisema roolipeli. Se on HAL Laboratoryn ainoa itsenäinen roolipeli.


title: Arcana (videopeli)

text: Peli on tunnettu hahmojaan edustavista korteista, mutta Arcana on silti roolipeli eikä korttipeli, ja sen pelattavuus koostuu tutkimisesta ja sokkeloissa navigoimisesta. Korttipeli-metafora kuitenkin jatkuu koko pelin ajan: hahmon kuolema johtaa "revittyyn" korttiin, ja joidenkin korttien taianomaisia ominaisuuksia käytetään selittämään hahmojen kykyjä.


title: Arcana (videopeli)

text: Peli jakautuu viiteen osaan.


title: Arcana (videopeli)

text: Keisarinna Rimsalan sorron alla Elemenin muinainen valtio oli täysin kaoottinen. Joukko voimakkaita velhoja nimeltä Kortinmestarit ("Card Masters") yhdisti voimansa päihittääkseen ja sinetöidäkseen ikuisesti Rimsalan, mutta keisarinna ei noin helposti unohtuisi.


title: Arcana (videopeli)

text: Vuosikymmeniä myöhemmin Elemenin kuningaskunnissa poliittisia levottomuuksia seuraa verinen sisällissota. Armeijat teurastavat toisiaan ja Galneonin kätyrit vainoavat ja jahtaavat Korttimestareita. Galneon on Lexfordin kuningas Wagnallin entinen kuninkaallinen velho, joka käynnisti sodan aloittaneen vallankaappauksen. Galneon pyrki elvyttämään ja vapauttamaan Rimsalan niin, että tämän muinainen pahuus leviäisi taas halki Elemenin. Konfliktin aikana Kuningas Wagnallin kaksi tytärtä katosivat, ja sodan loppuessa Lexfordin Ritarit ("Knights of Lexford"), kuninkaalle uskollisiksi vannoutuneet kolme rohkeaa taistelijaa, hajautuivat. Galneon ottaa vallan ja hallitsee raa'asti, tuhoten samalla jokaisen löydetyn Korttimestarin niin, että Rimsalan ylösnousemus onnistuisi häiriöttä.


title: Arcana (videopeli)

text: On kulunut jo kymmenen vuotta näistä tapahtumista, ja pelin nuori päähenkilö Rooks on Elemenin sisällissodassa viimeiseksi kuolleen Korttimestarin poika, jonka isä oli myös Lexfordin Ritareita. Isänsä kuolema motivoi Rooksia oppimaan korttien käsittelyn, mutta kymmenen vuoden minimalistiset harjoitukset tuskin riittävät. Pian käy ilmi, että oudot tapahtumat piinaavat maailmaa ja enteilevät mullistavia tuloksia. Rooks lähtee seikkailuun estääkseen keisarinna Rimsalan herätyksen, mutta pystyykö hän oikeastaan täyttää kohtalonsa viimeisenä Korttimestarina ennen kuin on liian myöhäistä?


title: Arcana (videopeli)

text: Pelin keskustelut, taistelut ja sen maisemien tutkailu kuvataan ensimmäisen persoonan näkökulmasta. Taisteluissa päähenkilöiden kuvat näkyvät ruudun vasemmalla ja oikealla puolella ja viholliset keskellä ruutua. Hahmojen animaatio koostuu peräti viidestä framesta ja vihollisten vahinkoja ja elämäpisteitä näkyvät yhteenvetona alareunassa (vrt. Dragon Quest) eikä vihollisten päiden yllä kuten esim. Square Softin roolipeleissä.


title: Arcana (videopeli)

text: Pelin kenttien laattoihin perustuvat tyrmät ovat luultavasti sen haastavin osuus. Pelaajalla näkyy vain se, mikä on hahmojen silmien edessä, ja hahmot voidaan liikuttaa vasta neljään ilmansuuntaan. Kaiken kukkuraksi Arcanan tyrmät ovat hyvin sokkeloisia ja niissä luuraavat paljon umpikujia ja vaaroja. Taistelut ovat vuoropohjaisia, ja Rooks on ehdottomasti pelaajan arvokkain resurssi, koska hän pystyy vaihtamaan elementaalihenkiä ("Elemental Spirit") toisiin, pakenemaan taistelusta ja käyttämään taikakorttien loitsuja — koko joukko kärsii jos Rooksin tehdään työkyvyttömäksi. Voitetusta taistelusta tulee palkinnoksi pisteitä, kokemuspisteitä ja kultarahaa, mutta hahmojen kehittyminen on kiinteä eivätkä niiden taidot kehity satunnaisesti. Rooks ja elementaalihenki ovat aina pelaajan joukossa, mikä jättää kaksi tilaa avoimeksi, ja elementaalihenkiä on yhteensä neljä: Sylfi (ilma), Ifrit (tuli), Dao (maa) ja Marid (vesi). Toisin kuin ihmiset, henki voi kuolla lopettamatta taistelua; hengen kortista tulee vain revitty, ja maksua vastaan jokaisessa kaupungissa asuvat hengenparantajat ("Spirit Healer") voivat elvyttää nämä. Myös tarpeeksi korkealla tasolla Rooks voi oppia elvytyksen loitsun.


title: Arcana (videopeli)

text: Arcana on aika vaikea peli monista syistä:Alkuperäiset nimet suluissa:


title: Scott

text: Scott tarkoittaa muun muassa seuraavia:


title: I Believe in You

text: "I Believe in You" on dancepopkappale Kylie Minoguen albumilta "Ultimate Kylie". Se julkaistiin singlenä 6. joulukuuta 2004, ja sen kirjoittivat Minogue, Jake Shears ja Babydaddy.


title: NBA:n työsulku 1998–1999

text: NBA:n työsulku 1998–1999 oli sarjahistorian kolmas sulku ja se kesti 1. heinäkuuta 1998–20. tammikuuta 1999.


title: NBA:n työsulku 1998–1999

text: Koko 1990-luvun ajan sarjan pelaajien palkat olivat nousseet kiihtyvään tahtiin. Omistajien mielestä palkat olivat riistäytyneet käsistä, jonka vuoksi moni seura teki tappiota. Kun sopua palkkaukseen ei löytynyt, julistivat seuraomistajat pelaajille työsulun. Neljä kuukautta kestäneen työsulun jälkeen kausi päästiin aloittamaan helmikuussa 1999.


title: NBA:n työsulku 1998–1999

text: Ennen kauden 1998–1999 työsulkua NBA:ssa ei ollut koettu vastaavanlaisia työsulkuja. Kesällä 1995 oli ensimmäinen työsulku, joka kesti kolme kuukautta ja vuonna 1996 tapahtunut työsulku kesti vain muutamia tunteja. Liigaan asetettiin palkkakatto vuonna 1983, jolloin myös sovittiin, että 53% seuran koripallosta syntyvistä tuloista menee pelaajille. Vuonna 1994 pelaajayhdistyksen johtoon nousi Charles Grantham, joka halusi päästä eroon muun muassa palkkakatosta. Seuraavana vuonna NBA teki kuusivuotisen työehtosopimuksen, jolla pyrittiin suojelemaan pelaajien työrauhaa.


title: NBA:n työsulku 1998–1999

text: Kaudella 1997–1998 seurojen koripallosta syntyvistä tuloista 57% meni pelaajille, jonka takia seurojen omistajat käyttivät sopimuksessa olevaa pykälää hyväkseen. Pykälän hyväksikäyttöä edesauttoi NBA-seurojen huono taloudellinen tilanne, sillä melkein puolet sarjan joukkueista teki tappiota. Maaliskuussa 1998 seurajohtajat kokoontuivat, ja äänin 27–2 seuraomistajat päättivätt avata uudelleen neuvottelut pelaajien työehtosopimuksesta. Huuhtikuussa osapuolet aloittivat keskustelun sopimuksesta, mutta yhdeksän neuvottelukerran jälkeen sopua ei saatu aikaan.


title: NBA:n työsulku 1998–1999

text: Palkkakattoa voitiin kiertää seuroissa ns. Larry Bird-poikkeuksen nojalla. Tämä säännös tehtiin vuonna 1988, kun Boston teki Birdin kanssa uuden sopimuksen, joka ylitti palkkakaton. Vuonna 1995 tehtiin sopimus, jossa NBA-pelaajan kolmelle ensimmäiselle pelivuodelle asetettiin kattopalkka, mutta tämän jälkeen pelaajasta tulisi vapaa pelaaja. Tällä hidastettiin ensimmäisten pelivuosien palkkakehistystä, mutta kolmen vuoden jälkeen pelaajan palkka moninkertaistui. Tämän johdosta pelaajat kilpailuttivat itseään kolmen pelivuoden jälkeen, jolloin heidän palkkansa myös moninkertaistui.


title: NBA:n työsulku 1998–1999

text: Kesäkuun lopulla osapuolet pitivät neuvottelut, mutta yhteisymmärrystä ei saatu aikaiseksi. 31. kesäkuuta 1998 omistajat julistivat pelaajille työsulun. Omistajat halusivat vähentää pelaajien osuuden seurojen koripallon liittyvistä tuloista 50%:iin. Myös liiga korosti, että parhaiten palkatuimpien pelaajien palkkaa tulisi vähentää. Sopimusneuvotteluita jatkettiin elokuussa 1998. Tällöin neuvottelut katkesivat kuitenkin, kun seuraomistajat tekivät ulosmarssin. Kuukausi tämän jälkeen NBA keskeytti Miami Heatin ja Maccabi Tel Avivin välille suunnitellun harjoitusottelun. Tämä oli ensimmäinen kerta liigan historiassa, kun liiga joutui perumaan ottelun työkiistan vuoksi. Syyskuun loppupuolella NBA perui seurojen harjoitusottelut ja lokakuun alussa loputkin ottelut peruutettiin. Lopulta kauden kahden ensimmäisen viikot jouduttiin perumaan, eikä sopua näyttänyt löytyvän.


title: NBA:n työsulku 1998–1999

text: Työsulku vaikutti Yhdysvaltain koripallomaajoukkueeseen, sillä vuoden 1998 MM-kilpailuihin maa lähetti tuntemattomamman joukkueen, jossa ei ollut kovapalkkaisia NBA-tähtiä.


title: Valkeat yöt (Taylor Hackfordin elokuva)

text: Taylor Hackfordin Valkeat yöt "(White Nights)" on yhdysvaltalainen elokuva vuodelta 1985 ja sen ohjasi Taylor Hackford. Elokuvaa kuvattiin Suomessa, Englannissa, Skotlannissa, Portugalissa ja Neuvostoliitossa. Suomessa Helsinki esitti Leningradia ja Moskovaa sekä Porin Reposaari siperialaista pikkukylää. Reposaaressa uudelleenrakennettiin syyskuussa 2017 elokuvan lavasteet, jotta Taylor Hackfordin elämäkertaan voitiin ottaa niistä valokuva.


title: Valkeat yöt (Taylor Hackfordin elokuva)

text: Lionel Richie sai Oscarin elokuvan laulusta ”Say You, Say Me”.


title: Valkeat yöt (Taylor Hackfordin elokuva)

text: "Video-oppaassa" vuodelta 1994 Asko Alanen sanoo "Valkeita öitä" pölyisiä ennakkoluuloja elätteleväksi aatteelliseksi tosikkojännäriksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" sanoo näyttävien tanssikohtausten pelastavan paljon ja antaa elokuvalle kaksi ja puoli tähteä neljästä.


title: Luettelo Billboard 200 -listan ykkösistä vuonna 2011

text: Tämä on luettelo Billboard 200 -listan kärkipaikkaa hallussaan vuonna 2011 pitäneistä artisteista ja albumeista.


title: Kyle Palmieri

text: Kyle Charles Palmieri (s. 1. helmikuuta 1991 Smithtown, New York, Yhdysvallat) on yhdysvaltalainen jääkiekkoilija, joka pelaa NHL-joukkue New Jersey Devilsissä. Tätä ennen hän pelasi Anaheim Ducksissa, joka varasi hänet ensimmäisellä kierroksella 26. pelaajana . "Jatkoaika.comin" verkkolehden mukaan Palmieri on voimakas hyökkääjä, jonka pelityyliin kuuluu tempon ylläpitäminen. Hän osaa pelata sekä keskellä että laidassa.


title: Kyle Palmieri

text: Palmieri syntyi New Yorkin Smithtownissa, mutta hän pitää kotikaupunkinaan New Jerseyn Montvalea. Palmieri muutti vuonna 2007 Michiganin Ann Arboriin, jossa hän kävi lukion. Hän pelasi Yhdysvaltain alle 17- ja 18-vuotiaiden kehitysmaajoukkueissa vuodet 2007–2009. Palmieri oli Pohjois-Amerikassa pelaavien kenttäpelaajien CSS-rankingissa sijalla 20, ja hän oli siinä korkeimmalle sijoittunut Yhdysvaltain kehitysjoukkueen pelaaja. Palmierin kausi 2008–2009 jäi rikkonaiseksi, kun hänet erotettiin sääntöjen rikkomisen vuoksi kehitysjoukkueesta. Palmieri varattiin kesällä 2009 varaustilaisuuden 26. pelaajana Anaheim Ducksiin.


title: Kyle Palmieri

text: Kauden 2009–2010 Palmieri kävi Notre Damen yliopistoa. Siellä vietetyn kauden jälkeen hän teki kolmivuotisen tulokassopimuksen Anaheim Ducksin kanssa elokuussa 2010. Palmieri pelasi kauden 2010–2011 suurimmaksi osaksi Ducksin farmijoukkue Syracuse Crunchissa, AHL:ssä. Hän voitti joukkueen sisäisen piste- ja maalipörssin tehoilla 29+22=51 ja pelasi kauden aikana myös ssa. Palmieri teki NHL-debyyttinsä 3. marraskuuta 2010 Tampa Bay Lightningia vastaan. Hän teki ottelussa myös NHL-uransa avausmaalin. Yhteensä Palmieri pelasi kauden aikana kymmenen runkosarjaottelua ja yhden playoff-ottelun NHL:ssä.


title: Kyle Palmieri

text: Palmieri oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti hopeaa. Palmieri oli jälkimmäisessä turnauksessa Yhdysvaltain paras pistemies Chris Kreiderin ja Charlie Coylen kanssa.


title: Kyle Palmieri

text: Vuonna 2008 Palmieri voitti alle 18-vuotiaiden MM-pronssia.


title: S. Robson Walton

text: Samuel Robson "Rob" Walton (s. 28. lokakuuta 1944) on yhdysvaltalainen yritysjohtaja, joka on Wal-Martin hallituksen puheenjohtaja ja suuromistaja.


title: S. Robson Walton

text: Walton on yhtiön perustajan Sam Waltonin vanhin lapsi. Hän seurasi isäänsä tehtävässään tämän kuoltua vuonna 1992. Forbes on toistuvasti listannut Waltonin miljardööriksi ja yhdeksi maailman rikkaimmista henkilöistä. Listalle mahtuu myös muita hänen perheenjäseniään.


title: S. Robson Walton

text: Hänen omaisuutensa arvoksi on arvioitu helmikuussa 2018 44,4 miljardia USA:n dollaria.


title: S. Robson Walton

text: S.Robson Walton on eronnut ja hänellä on entisen puolisonsa kanssa kolme lasta.


title: Punkalaitumen vaakuna

text: Punkalaitumen vaakuna on Punkalaitumen kunnan tunnus. Vaakunan laidunaita viittaa välillisesti kunnan nimeen.


title: Punkalaitumen vaakuna

text: Vaakunan selitys on ”sinisessä kentässä tyviö, jolla kilven reunasta toiseen ulottuva riukuaita; molemmat kultaa.” Vaakunan on suunnitellut Gustaf von Numers, ja Punkalaitumen kunnanvaltuusto hyväksyi sen kokouksessaan 22. joulukuuta 1960. Sisäasiainministeriö vahvisti vaakunan käyttöön 26. kesäkuuta 1961.


Massachusetts Institute of Technology School of Engineering on yksi Massachusetts Institute of Technology School of Engineering viidestä tiedekunnasta. Se on yksi maailman arvostetuimpia tekniikkaa opettavista oppilaitoksista.


title: Massachusetts Institute of Technology School of Engineering

text: MIT:n insinööritieteiden tiedekunta perustettiin vuonna 1861. Tiedekunta on nykyään maailman arvostetuimpia, ja se on monissa listauksissa ollut Yhdysvaltain insinööritieteiden tiedekunnista parhaimpien joukossa.


text: Insinööritieteiden tiedekuntaan kuuluu kahdeksan laitosta ja yksi monitieteinen osasto::


title: STS-114

text: STS-114 oli avaruussukkula Columbian onnettomuuden (lento STS-107) jälkeinen ensimmäinen avaruussukkulalento (lento tunnettu myös nimellä "Return to Flight"). Lento oli Kansainvälisen avaruusaseman tarviketäydennyslento. STS-114 laukaistiin 907 päivää Columbian tuhoutumisen jälkeen 26. heinäkuuta 2005 kello 14:39 UTC Kennedyn avaruuskeskuksesta Floridasta. Huonon sään vuoksi lento laskeutui Maahan 14 päivän päästä 9. elokuuta 2005 varalaskupaikkaan Edwards Air Force Baseen Kaliforniassa.


title: STS-114

text: Lähdössä polttoainetankista irtosi odottamatta eristeaineen palasia aivan kuten Columbian onnettomuudessakin. 27. huhtikuuta 2005 Nasa ilmoitti lykkäävänsä seuraavia sukkulalentoja kunnes eristeaineen irtoaminen lähdössä saataisiin ratkaistua.


title: Puumalan vaakuna

text: Puumalan vaakuna on Puumalan kunnan tunnus. Vaakunan aihe viittaa paikkakunnan historiaan: Turun rauhassa vuonna 1743 Puumalasta tuli rajapitäjä, mutta kapea Puumalansalmi on strategisen sijaintinsa vuoksi ollut usean taistelun tapahtumapaikka jo 1500-luvulta lähtien.


title: Puumalan vaakuna

text: Vaakunan selitys kuuluu ”mustassa kilvessä kolme kilventyvestä kohoavaa hopeista sudenhammasta, joissa mustat, punaliekkiset kranaatit.” Vaakunan ovat suunnitellut Tapio Vallioja, ja Puumalan kunnanvaltuusto hyväksyi sen kokouksessaan 24. syyskuuta 1962. Sisäasiainministeriö vahvisti vaakunan käyttöön 18. huhtikuuta 1963.


title: Warkauden Lehti

text: Warkauden Lehti on viisipäiväinen sitoutumaton aluelehti, jonka kotipaikka on Varkaus. Levikkialueeseen kuuluvat Varkauden lisäksi Leppävirta, Joroinen, Heinävesi, Rantasalmi ja Pieksämäen Jäppilä.


title: Warkauden Lehti

text: Warkauden Lehti on perustettu vuonna 1919. Sen perustaja ja ensimmäinen päätoimittaja oli Armas Emanuel Salmelainen, joka oli myös Metsästys ja kalastus -lehden ensimmäinen päätoimittaja.


title: Warkauden Lehti

text: Warkauden Lehti tuli A. Ahlström Oy:n omistukseen 1926, jolta lehti siirtyi Savon Sanomille 1986. Lehdeä julkaisee Savon Aluemedia Oy, joka kuuluu Keskisuomalainen-konserniin.


title: Warkauden Lehti

text: Warkauden Lehden päätoimittaja on Sari Ristamäki. Aikaisemmin päätoimittajia ovat olleet Armas Salmelainen vuosina 1919–1926, Mauno Koskinen 1926–1928, Aarno Kemppainen 1928–1930, Urho I. Eerikäinen 1931, Kalervo Kivimäki 1931–1952, Kyösti Taanila 1952–1978, Lauri Koikkalainen 1978–1994, Mai Koivula 1994–2007, Timo Ruotsalainen 2008 ja Mai Koivula 2008–2010.


title: Warkauden Lehti

text: Lehden toimituskuntaan ovat vuosien varrella kuuluneet muun muassa kirjailijat Risto Karlsson ja Arto Paasilinna.


title: Michael Frolík

text: Michael Frolík (s. 17. helmikuuta 1988 Kladno, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän siirtyi heinäkuussa 2015 NHL-seura Calgary Flamesiin.


title: Michael Frolík

text: Frolík on HC Kladnon kasvatti. Hän pelasi seuran juniorijoukkueissa kausilla 2002–2003, 2003–2004 ja 2004–2005. Jälkimmäisellä hän pelasi Extraligassa 27 ottelua tehoin 3+1=4. Kaudella 2005–2006 hän pelasi liigassa 48 ottelua tehoin 2+7=9. Florida Panthers varasi Frolíkin ensimmäisellä kierroksella 10. pelaajana . Kaudeksi 2006–2007 Frolík siirtyi Pohjois-Amerikkaan QMJHL-juniorisarjaan Rimouski Océanicin joukkueeseen. Frolík teki kaudella tehot 31+42=73 ja hänet valittiin tulokkaiden tähdistökentälliseen.


title: Michael Frolík

text: Frolík pelasi QMJHL:ssä vielä kauden 2007–2008. Kaudeksi 2008–2009 hän siirtyi Florida Panthersiin. Hän oli tehoilla 21+24=45 joukkueen viidenneksi paras pistemies. Kaudella 2009–2010 Frolíkille asetettiin suuremmat odotukset ja hän teki tehot 21+22=43, joilla oli seuran kolmanneksi paras pistemies. Frolík aloitti kauden 2010–2011 Panthersissa ja teki 52 ottelussa 29 pistettä mutta vain kahdeksan maalia. Hänet kaupattiin Chicago Blackhawksiin helmikuussa 2011. Vaihtokaupassa Chicagoon siirtyi lisäksi maalivahti Alexander Salák ja Florida sai Jack Skillen, Hugh Jessimanin ja David Pacanin.


title: Michael Frolík

text: Frolík pelasi Blackhawksissa kauden 2010–2011 lopun lisäksi kaudet 2011–2012 ja 2012–2013, joilla hänen pistemääränsä laskivat selvästi aiempiin kausiin verrattuna. Hän keräsi kuitenkin kehuja roolistaan puolustavana hyökkääjänä, etenkin alivoimalla, yhdessä Marcus Krügerin kanssa ja oli voittamassa kesäkuussa 2013 Stanley Cupia. Hän teki pudotuspeleissä 2013 kymmenen tehopistettä, kolme maalia ja seitsemän syöttöpistettä, 23 ottelussa. Frolík aloitti kauden 2012–2013 Piráti Chomutovissa Extraligassa NHL:n työsulun vuoksi, joka kesti tammikuuhun 2013 asti.


title: Michael Frolík

text: Vajaa viikko Stanley Cup -voiton jälkeen Frolík siirtyi Winnipeg Jetsiin, jolta Blackhawks sai vaihdossa kaksi varausvuoroa, kolmannen ja viidennen kierroksen, . Heinäkuussa 2014 Frolik solmi Winnipeg Jetsin kanssa yhden vuoden jatkosopimuksen, joka on arvoltaan 3,3 miljoonaa dollaria.


title: Michael Frolík

text: Frolík on pelannut jääkiekon maailmanmestaruuskilpailuissa vuosina 2011 ja 2012. Hän oli voittamassa molempina vuosina MM-pronssia. Aiemmin hän edusti Tšekin nuorisomaajoukkueita. Hän oli mukana alle 18-vuotiaiden MM-kilpailuissa vuosina 2004, 2005 ja 2006 voittaen kahdesti pronssia. Nuorten MM-kilpailuissa hän oli mukana vuosina 2005, 2006, 2007 ja 2008.


title: Jeremy Morin

text: Jeremy Morin (s. 16. huhtikuuta 1991 Auburn, New York, Yhdysvallat) on yhdysvaltalainen jääkiekkoilija, joka pelaa 3. tammikuuta 2018 asti ulottuvalla sopimuksella Sveitsin National League A:n SC Bernissä. Hän on pelipaikaltaan vasen laitahyökkääjä. Morin on pelannut urallaan aiemmin NHL:ssä 82 runkosarja- ja kaksi playoff-ottelua tehopistein 10+12=22 ja keräten 71 jäähyminuuttia. Hänet tunnettiin varsinkin juniorina hyvänä maalintekijänä. Morin laukoo oikealta.


title: Jeremy Morin

text: Morin pelasi kaudella 2006–2007 EJHL-junioriliigan Syracuse Jr. Starsissa. Hän voitti joukkueen sisäisen piste-, maali- ja syöttöpörssin tehoilla 26+28=54, joilla Morin jakoi koko liigan maalipörssin kuudennen sijan Boston Jr. Bruinsin Jake Coylen ja Steve Mosesin kanssa sekä sijoittui pistepörssissä kymmenenneksi. Hänet valittiin kauden päätteeksi EJHL:n vuoden tulokkaaksi. Kitchener Rangers varasi Morinin 69. pelaajana OHL:n varaustilaisuudessa 2007. Kaksi seuraavaa kautta hän vietti Yhdysvaltain maajoukkueen kehitysohjelman mukana pelaten mm. NAHL-junioriliigaa. Kaudella 2008–2009 Morin oli US NTDP:n paras pistemies ja maalintekijä tehoilla 33+26=59.


title: Jeremy Morin

text: Atlanta Thrashers varasi Morinin toisella kierroksella 45. pelaajana vuoden . Kaudeksi 2009–2010 hän siirtyi Morinin kaksi vuotta aiemmin varanneen Kitchener Rangersin OHL-joukkueeseen. Hän oli joukkueen toiseksi paras maalintekijä ja kolmanneksi paras pistemies tehoilla 47+36=83. Morin jakoi koko OHL:n maalipörssin neljännen sijan Barrie Coltsin Alex Hutchingsin kanssa. Pudotuspeleissä hän oli 12 osumallaan Rangersin toiseksi paras maalintekijä Jeff Skinnerin jälkeen. Morin pelasi kauden aikana OHL:n tähdistöottelussa. Hänet valittiin kauden päätteeksi liigan toiseen tähdistökentälliseen.


title: Jeremy Morin

text: Kesäkuussa 2010 Morin teki kolmivuotisen tulokassopimuksen Atlanta Thrashersin kanssa. Jo samassa kuussa seura kuitenkin kauppasi hänet, Marty Reasonerin ja Joey Crabbin Chicago Blackhawksiin vaihdossa Dustin Byfuglieniin, Brent Sopeliin, Ben Eageriin ja Akim Aliuun. Morin aloitti kauden 2010–2011 AHL-joukkue Rockford IceHogsissa, jossa hän pelasi suurimman osan kaudestaan tehden 22 runkosarjaottelussa tehot 8+4=12. Morin debytoi Blackhawksin NHL-joukkueessa 6. marraskuuta 2010 vieraissa Atlanta Thrashersia vastaan. Hän sai ottelussa jääaikaa 9.54 minuuttia. NHL-uransa avausmaalin Morin teki kuudennessa ottelussaan 8. joulukuuta 2010 Dallas Starsia vastaan. Hän pelasi NHL:ssä kauden aikana kaikkiaan yhdeksän runkosarjaottelua tehopistein 2+1=3. Tammikuussa 2011 AHL-ottelussa tullut aivotärähdys jätti Morinin kauden kuitenkin yhteensä vain 31 runkosarjaottelun mittaiseksi.


title: Jeremy Morin

text: Kauden 2011–2012 Morin pelasi myös suurimmaksi osaksi IceHogsissa, jonka kolmanneksi paras maalintekijä ja neljänneksi paras pistemies hän oli tehoilla 18+22=40. Morin jakoi myös joukkueen sisäisen tehotilaston voiton Brandon Pirrin kanssa lukemalla +9. Hän pelasi kauden aikana kolme NHL-ottelua. Kauden 2012–2013 Morin vietti osaksi NHL:n työsulunkin vuoksi suurimmaksi osaksi farmissa. Hän oli IceHogsin paras maalintekijä ja kolmanneksi paras pistemies tehoilla 30+28=58. Morin jakoi koko AHL:n maalipörssin viidennen sijan Toronto Marliesin Ryan Hamiltonin ja Providence Bruinsin Jamie Tardifin kanssa. Hän pelasi kauden aikana kolme NHL-ottelua.


title: Jeremy Morin

text: Morin pelasi kauden 2013–2014 suurimmaksi osaksi jälleen farmijoukkue IceHogsissa, jossa hän teki piste per peli -tahdilla 47 runkosarjaottelussa tehot 24+23=47, joilla Morin oli joukkueen paras maalintekijä ja toiseksi paras pistemies Adam Clendeningin jälkeen. Morin valittiin AHL:n helmikuun 2014 kuukauden pelaajaksi. NHL:n puolella hän pelasi kauden aikana 24 runkosarja- ja kaksi playoff-ottelua tehopistein 5+6=11. Kesäkuussa 2014 Morin teki kaksivuotisen jatkosopimuksen Blackhawksin kanssa. Hän otti paikan seuran NHL-kauden 2014–2015 avauskokoonpanosta ja pelasi 15 runkosarjaottelua ilman tehopisteitä, kunnes Morin lähetettiin farmiin. Hän pelasi IceHogsissa kolme ottelua, kunnes Blackhawks kauppasi Morinin Columbus Blue Jacketsiin vaihdossa Tim Erixoniin joulukuussa 2014. Morin pelasi koko loppukauden seuran NHL-vahvuudessa tehden 28 runkosarjaottelussa tehot 2+4=6. Hän joutui jättämään kuitenkin 25 ottelun väliin ylävartalovamman vuoksi.


title: Jeremy Morin

text: Kesäkuussa 2015 Blue Jackets kauppasi Morinin takaisin Chicago Blackhawksiin Artjom Anisimovin, Marko Daňon, Corey Troppin ja kesän neljännen kierroksen varausvuoron kanssa vaihdossa Brandon Saadiin, Michael Paliottaan ja Alex Broadhurstiin. Morin pelasi alkukauden 2015–2016 AHL-joukkue Rockford IceHogsissa, kunnes tammikuussa 2016 Blackhawks kauppasi hänet Toronto Maple Leafsiin vaihdossa Richard Pánikiin. Morin pelasi 13 ottelua seuran farmijoukkueessa, jonka jälkeen Maple Leafs kauppasi hänet edelleen James Reimerin kanssa San Jose Sharksiin vaihdossa Alex Stalockiin, Ben Smithiin ja kesän neljännen kierroksen varausvuoroon. Morin pelasi loppukauden AHL-joukkue San Jose Barracudan vahvuudessa.


title: Jeremy Morin

text: Heinäkuussa 2016 Morin teki vapaana agenttina vuoden mittaisen ja kaksisuuntaisen sopimuksen Tampa Bay Lightningin kanssa. Hän pelasi alkukauden 2016–2017 AHL-joukkue Syracuse Crunchin vahvuudessa, kunnes helmikuussa 2017 Lightning kauppasi Morinin Arizona Coyotesiin vaihdossa Stefan Fournieriin. Coyotes oli jo hänen kuudes NHL-organisaationsa kahden vuoden aikana ja koko Morinin uralla. Hän pelasi loppukauden AHL-joukkue Tucson Roadrunnersin vahvuudessa.


title: Jeremy Morin

text: Kaudeksi 2017–2018 Morin siirtyi vuoden mittaisella sopimuksella KHL-joukkue Jugra Hanty-Mansijskiin. Hän ehti pelata siellä vain kolme ottelua ilman tehopisteitä, kunnes Morinin sopimus purettiin syyskuussa 2017. Jugran päävalmentaja Igor Zaharkinin mukaan hänen tasonsa vain ei riittänyt. Lokakuussa Morin siirtyi alustavalla sopimuksella ECHL-joukkue South Carolina Stingraysiin. Hänen mukaansa Morinin hyvä ystävä valmensi joukkuetta ja pyysi häntä sinne hakemaan pelituntumaa. Morin pelasi Stingraysissa kaksi ottelua, kunnes hän siirtyi lokakuun lopulla vuoden mittaisella ja kuukauden mittaisen koeajan sisältävällä sopimuksella SM-liigajoukkue Hämeenlinnan Pallokerhoon. Hän pelasi siellä seitsemän ottelua tehopistein 1+3=4, mutta Morin jäi lopulta kuitenkin ilman jatkosopimusta. Joulukuussa hän siirtyi 3. tammikuuta 2018 asti ulottuvalla sopimuksella Sveitsin National League A:n SC Berniin, jonne Morin hankittiin paikkaamaan Mika Pyörälän loukkaantumista.


title: Jeremy Morin

text: Morin edusti Yhdysvaltoja MM-kilpailuissa vuonna 2015, jolloin hän voitti pronssia. Morin pelasi myös alle 20-vuotiaiden MM-kilpailuissa vuosina 2010 ja 2011, joista ensimmäinen turnaus päättyi maailmanmestaruuteen ja jälkimmäinen pronssiin. Vuoden 2011 turnauksessa hän toimi Yhdysvaltojen varakapteenina.


title: Jeremy Morin

text: Morin pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus päättyi maailmanmestaruuteen ja ensimmäinen turnaus pronssiin. Hän jakoi koko vuoden 2008 turnauksen maalipörssin voiton Valko-Venäjän Aljaksandr Faminin kanssa sekä Yhdysvaltojen sisäisen pistepörssin voiton Robbie Czarnikin kanssa tehoilla 6+2=8. Morin oli myös vuoden 2009 turnauksessa joukkueensa paras maalintekijä kuudella osumallaan. Hän pelasi myös World U-17 Hockey Challengessa vuonna 2008, jolloin Morin voitti hopeaa. Hän jakoi koko turnauksen maalipörssin voiton kolmen muun pelaajan kanssa sekä voitti Yhdysvaltojen sisäisen pistepörssin tehoilla 6+2=8.


title: Jeremy Morin

text: Morinin isoveli Chad on pelannut jääkiekkoa puolustajana. Heidän serkkunsa on SM-liigakin pelannut entinen ammattilaisjääkiekkopuolustaja Justin Forrest.


title: Nick Leddy

text: Nick Leddy (s. 20. maaliskuuta 1991 Eden Prairie, Minnesota, Yhdysvallat) on yhdysvaltalainen jääkiekkopuolustaja, joka pelaa NHL-joukkue New York Islandersin organisaatiossa. Leddyn vahvuuksia ovat nopeus ja kiekonhallinta.


title: Nick Leddy

text: Leddy syntyi Minnesotan Eden Prairiessa ja hän kävi kotikaupungissaan lukion loppuun. Leddy palkittiin kauden 2008–2009 päätteeksi Minnesotan osavaltion parhaana lukiokiekkoilijana Mr. Hockey -palkinnolla. Minnesota Wild varasi hänet ensimmäisellä kierroksella 16. pelaajana . Leddy on siitä harvinainen yhdysvaltalaispelaaja, että hän kieltäytyi mahdollisuudesta lähteä Yhdysvaltain kehitysjoukkueeseen.


title: Nick Leddy

text: Kauden 2009–2010 Leddy pelasi Minnesotan yliopistojoukkueessa. Helmikuussa 2010 Minnesota Wild kauppasi hänen oikeudet sekä Kim Johnssonin Chicago Blackhawksiin vaihdossa Cam Barkeriin. Leddy teki heinäkuussa 2010 kolmivuotisen ja 2,7 miljoonan dollarin arvoisen tulokassopimuksen Blackhawksin kanssa. Hänen kautensa 2010–2011 on kulunut pääasiassa AHL-joukkue Rockford IceHogsissa, mutta Leddy on debytoinut myös Blackhawksin NHL-joukkueessa. Hän teki NHL-debyyttinsä 8. lokakuuta 2010 Colorado Avalanchea vastaan ja ensimmäinen NHL-maali syntyi 11. lokakuuta 2010 Buffalo Sabresia vastaan. Yhteensä Leddy pelasi NHL:ssä 46 runkosarjaottelua tehoin 4+3=7 sekä seitsemän playoff-ottelua ilman tehopisteitä.


title: Nick Leddy

text: Kaudella Leddy kaupattiin New York Islandersiin vaihdossa Ville Pokkaan, T. J. Brennaniin ja Anders Nilssoniin. Helmikuussa 2015 Leddy teki seitsenvuotisen ja kokonaisarvoltaan 38,5 miljoonaan dollarin arvoisen sopimuksen Islandersin kanssa.


title: Nick Leddy

text: Leddy voitti alle 20-vuotiaiden MM-pronssia vuonna 2011.


title: The Curiosity Company

text: The Curiosity Company on Matt Groeningin perustama tuotantoyhtiö. Yhtiö vastaa sarjojen Simpsonit ja Futurama sekä vuoden 1999 televisioelokuvan Olive, the Other Reindeer tuotannosta. Vuonna 2011 yhtiön on tarkoitus liittyä Gracie Filmsin ja 20th Century Fox Televisionin kanssa Simpsonien tuotantoa varten.


title: Książ

text: Książ () on linna Sleesiassa, Puolassa lähellä Wałbrzychin kaupunkia. Se on Puolan kolmanneksi suurin linna ja rakennettu vuosina 1288–1292 . Myöhemmin linnaa on laajennettu aina 1900-luvulle saakka. Linnassa onkin näkyvillä vaikutteita useilta eri vuosisadoilta.


title: Książ

text: Ksiazin linnaa, alkuperäiseltä saksalaiselta nimeltään Fürstenstein, on hallinnut kautta aikojen useat eri omistajat, mutta pisimpään se on ollut 400 vuotta linnaa hallinneen Hochbergin suvun hallussa. Toisen maailman sodan aikaan Natsi-Saksa takavarikoi linnan ja teki linnaan muutoksia päämääränään tehdä linnasta yksi Adolf Hitlerin tukikohdista. Saksan hävittyä sodan puna-armeija sai linnan haltuun tuhoten linnaa ja vieden kaiken irtaimiston mennessään. Toisen maailmansodan jälkeen Fürstenstein osana muuta Sleesiaa luovutettiin osaksi Puolaa ja linna sai nykyisen nimensä. Linnan kunnostustyöt aloitettiin 1956 ja ne kestivät 30 vuotta. Nykyään linnassa toimii museo ja luksushotelli. Linnaa ympäröi suojelukohteena oleva puisto, joka on vapaasti suomennettuna Książin maisemapuisto (puolaksi Książański Park Krajobrazowy).


title: Valmari Toikka

text: Volmari "Valmari" Toikka (27. joulukuuta 1902 Vehkalahti – 21. joulukuuta 1990 Vehkalahti) oli suomalainen maastohiihtäjä.


title: Valmari Toikka

text: Toikka edusti Suomea Lake Placidin talviolympialaisissa 1932 sijoittuen 18 kilometrillä seitsemänneksi ajalla 1:27.51. Pronssimitalisti Veli Saarisesta Toikka jäi noin kaksi ja puoli minuuttia. Salpausselän kisoissa hän voitti 10 kilometriä 1931 ja 50 kilometriä 1934. Lisäksi hän oli kolmas 50 kilometrillä 1933.


title: James Bryant Conant

text: James Bryant Conant (26. maaliskuuta 1893 Dorchester, Massachusetts, Yhdysvallat – 11. helmikuuta 1978 Hanover, New Hampshire, Yhdysvallat) oli yhdysvaltalainen kemisti, virkamies, joka oli Harvardin yliopiston rehtorina 1933–1953, ja Yhdysvaltain Saksan-suurlähettiläs.


title: James Bryant Conant

text: Conant uudisti Harvardia rehtorikautenaan ja vaikutti Yhdysvaltojen yliopistojen opetussuunnitelmiin. Myöhemmin urallaan hän kirjoitti useita tutkimuksia Yhdysvaltain high schooleista. Toisen maailmansodan aikana Conant oli keskeinen tiedehallinnon virkamies, ja hän oli johtavassa asemassa sekä National Defense Research Committeessa että Office of Scientific Research and Developmentissa.


title: James Bryant Conant

text: James Bryant Conant syntyi vuonna 1893 Dorchesterissa, Massachusettsissa. Hän oli kolmilapsisen perheen nuorin ja ainoa poikalapsi. Perheen vanhemmat olivat James Scott Conant ja Jennett Orr Bryant Conant. Peruskoulun jälkeen James Bryant Conant jatkoi koulunkäyntiään high schoolissa Roxbury Latin Schoolissa, joka oli arvostettu collegeen valmistavana oppilaitoksena. Koulun tiedeopettaja Newton Henry Black oli Conantin merkittävä innoittaja, sillä hän kannusti Conantia opiskelemaan kemiaa.


title: James Bryant Conant

text: High schoolista Conant valmistui vuonna 1910 ja sai suorituksensa ansiosta stipendin Harvardiin. Conant kirjoitti opiskeluaikanaan "The Harvard Crimson" -lehteen. Harvardin tutkijakoulussa hän suoritti tutkimuksia Theodore William Richardsin ja E. P. Kohlerin kanssa. Conant sai tohtorin arvon vuonna 1916, kun hän kirjoitti kaksoisväitöskirjan fysiikasta ja orgaanisesta kemiasta.


title: James Bryant Conant

text: Valmistumisensa jälkeen Conant aloitti opettajana Harvardissa mutta siirtyi pian ensimmäisen maailmansodan takia asevoimien palvelukseen. Hän palveli Chemical Warfare Servicessä, josta kotiutui sodan lopulla majurina. Vuonna 1919 Conantista tuli Harvardin yliassistentti, ja kaksi vuotta myöhemmin hän meni naimisiin T. W. Richardsin tyttären Grace Thayer Richardsin kanssa. Hänen ensimmäiset tutkimusaiheensa liittyivät muun muassa kemiallisiin reaktioihin ja vapaisiin radikaaleihin. Myöhemmin hän kiinnostui hengityspigmenteistä, hemoglobiinista ja lehtivihreästä. Vuosien 1919–1933 aikana hän oli mukana kirjoittamassa viittä oppikirjaa. Conant oli sapattivapaalla kolmesti 1920-luvun aikana. Vuonna 1924 hän oli Kalifornian Berkeleyn yliopistossa, vuonna 1925 Berliinissä ja vuonna 1927 California Institute of Technologyssä. Vuonna 1924 Conantista oli tullut apulaisprofessori, ja vuonna 1927 hän sai täyden professuurin.


title: James Bryant Conant

text: Rehtori Abbott Lawrence Lowellin tilalle etsittiin Conantin aikana korvaajaa jo kauan ennen Lowellin jäämistä eläkkeelle. Hänelle löydettiin noin 40 mahdollista korvaajaa, mutta Conant ei ollut seuraajaehdokkaiden joukossa. Vasta vuoden 1933 alussa Conantinkin nimi tuli esille, kun yksi Harvardin hallintoneuvoston jäsenistä tapasi Conantin. Hän piti Conantin näkemyksistä koulutus- ja hallintoasioissa sekä uudistusmielisistä ajatuksista. Conant valittiinkin vuonna 1933 Harvardin rehtoriksi. Ensimmäisessä tapaamisessaan hallintoneuvoston kanssa syyskuussa 1933 hän teki uudistusehdotuksia, jotka astuivat voimaan kahden vuoden päästä. Ehdotusten ansiosta perustettiin kansallinen apurahasto, jonka avulla myös vähäosaisemmat lahjakkaat opiskelijat pystyivät osallistumaan yliopisto-opetukseen.


title: James Bryant Conant

text: Ennen Yhdysvaltain liittymistä toiseen maailmansotaan Conant liittyi National Defense Research Committeehen. Hän sai virastossa johdettavakseen B-osaston, joka vastasi kemiallisesta sodankäynnistä, räjähteistä ja monista ampumatarvikkeisiin liittyvistä kemiallisista asioista. Vuonna 1941 NDRC sulautettiin Office of Scientific Research and Developmentiin. NDRC muodosti oman suuren osastonsa OSRD:n sisällä, ja Vannevar Bush valitsi Conantin NDRC:n puheenjohtajaksi. Conant oli roolinsa ansiosta ensimmäisiä henkilöitä, jotka kuulivat Enrico Fermin onnistuneesta kontrolloidusta ydinketjureaktiosta, ja heinäkuussa 1945 hän oli todistamassa Alamogordossa ensimmäistä ydinräjäytystä. Conant kuului sodan aikana myös Interim Committeehen, joka teki päätöksen atomipommin pudottamisesta Japaniin ilman varoitusta.


title: James Bryant Conant

text: Sodan aikana Conant jatkoi Harvardin rehtorina ja Harvard kehittyi myös eteenpäin. Vuonna 1943 naiset saivat osallistua Harvardin luennoille. Aiemmin he olivat käyneet samat kurssit Harvardin sisarkoulussa Radcliffe Collegessa. Tilapäisestä ratkaisusta muodostui pian käytäntö. Sodan aikana Conant teetti tutkimuksen Harvardin opetussuunnitelmasta. Tutkimustulos julkaistiin nimellä "General Education in a Free Society", joka vaikutti yliopistojen opetussuunnitelmiin ympäri Yhdysvaltoja.


title: James Bryant Conant

text: Presidentti Dwight D. Eisenhower kysyi Conantia Yhdysvaltain edustajaksi Saksaan. Conant hyväksyi pyynnön ja jätti rehtorinpaikkansa 1. syyskuuta 1953. Kun Saksan miehitys päättyi 1955, Eisenhower nimesi Conantin Yhdysvaltain ensimmäiseksi Länsi-Saksan-suurlähettilääksi.


title: James Bryant Conant

text: Conant jätti Saksan Eisenhowerin ensimmäisen presidenttikauden lopussa 1957 ja palasi Yhdysvaltoihin tutkimaan high school -koulutusta. Hän teki vuosien 1957–1963 aikana Carnegie Corporationin tuella laajan tutkimuksen Yhdysvaltain high schooleista. Ensimmäinen tutkimuksen pohjalta ilmestynyt kirja oli "American High School Today" (1959). Se oli bestseller ja antoi alkusysäyksen monille koulu-uudistuksille. Hänen seuraava julkaisunsa oli kiistanalainen tutkimus Philadelphian, New Yorkin, Detroitin, Chicago ja St. Louisin keskustan high schooleista. Se julkaistiin nimellä "Slums and Suburbs", jossa Conant esittää, että koulu on oppilaidensa yhteiskunnallisen aseman tuote ja slummikouluille pitäisi saada lisää rahaa. Kansalaisoikeusjohtajat eivät vastaanottaneet Conantin ajatuksia kovinkaan positiivisesti, mikä vaikeutti myös hänen myöhempien ajatuksiensa soveltamista. Saksaan Conant palasi vuonna 1963, kun Berliinin pormestari Willy Brandt ja Ford-säätiö kutsuivat hänet puoleksitoista vuodeksi kaupunkiin auttamaan pedagogisen keskuksen perustamisessa.


title: James Bryant Conant

text: Eläkkeelle jäätyään Conant asettui New Yorkiin. Hänen terveytensä heikkeni lomamatkalla New Hampshiren Hanoverissa keväällä 1977. Hän jäi kaupunkiin loppuelämäkseen ja kuoli siellä helmikuussa 1978.


title: Josef Musil

text: Josef Musil (3. heinäkuuta 1932 Kostelní Lhota – 26. elokuuta 2017 Praha) oli Tšekkoslovakiaa edustanut lentopalloilija. Hän kuului vuoden 1964 kesäolympialaisissa Tokiossa hopeaa ja vuoden 1968 kesäolympialaisissa Méxicossa pronssia saaneeseen joukkueeseen.


title: Josef Musil

text: Prahaan vuonna 1946 muuttanut Musil pelasi passarina. Lajinsa maailmanmestaruuskilpailuissa hän oli voittamassa kultaa ja kahta hopeaa sekä Euroopan-mestaruuskilpailuissa kahta kultamitalia. Hänet otettiin Volleyball Hall of Fameen vuonna 2004. Aikoinaan Tšekkoslovakiassa hän sai ”ansioituneen urheilumestarin” arvonimen.


title: Neil Wilson (tenori)

text: Neil Wilson (4. kesäkuuta 1956 – 21. elokuuta 2000) oli tenori. Hän esiintyi Metropolitan-oopperassa vuosina 1988–1993, ja erityisen suosituksi muodostui hänen esittämänään "Wertherin" nimirooli.


title: Neil Wilson (tenori)

text: Wilson syntyi Lubbockissa, Texasissa, ja valmistui Southwestern Universitysta ja Oklahoma City Universitysta. Hän teki oopperadebyyttinsä vuonna 1980 "Falstaffin" esityksessä Wolf Trapissa. Pian hän pääsi esiintymään Carnegie Halliin ja Stuttgartiin. Metropolitan-oopperassa Wilson esiintyi ensimmäistä kertaa vuonna 1988 Macduffina. Vuonna 1990 hänestä tuli Berliinin Komische Operin johtava tenori. Hän esiintyi lisäksi muun muassa Wienin valtionoopperassa ja Glyndebournessa.


title: Neil Wilson (tenori)

text: Wilsonilla oli koti sekä New Yorkissa että Berliinissä. Hän menehtyi munuaissyöpään 44-vuotiaana; leskeksi jäi Linda Mungia.


title: Neil Wilson

text: Neil Wilson on seuraavien henkilöiden nimi:


title: Ernst Franz Hase

text: Ernst Franz Hase (10. lokakuuta 1880 Saalhausen, Saksa – 8. syyskuuta 1953 Vaasa) oli saksalais-suomalainen oboisti ja kapellimestari.


title: Ernst Franz Hase

text: Hase tuli jo vuonna 1901 Saksasta Suomeen Vaasan Soitannollisen Seuran oboistiksi. Soittotyön ohessa hän myös opetti seuran yhteydessä toimineessa orkesterikoulussa. Vuonna 1930 perustettiin Vaasan kaupunginorkesterin edeltäjä, Vaasan Orkesteriyhdistys ry:n Amatööriorkesteri, jonka ensimmäinen johtaja oli Alfred Holm. Kun Holm siirtyi vuonna 1934 Tammisaareen sotilassoittokunnan kapellimestariksi, Vaasan musiikkielämään jo hyvin perehtynyt ja kapellimestarin kurssin käynyt Hase valittiin orkesterin uudeksi kapellimestariksi. Hasen johtajakaudella orkesterin taso nousi ja sen ohjelma monipuolistui. Orkesteri antoi sinfoniakonserttien lisäksi muun muassa kansankonsertteja, koululaiskonsertteja ja vuotuisen Suomen säveltaiteen viikon teemakonsertteja.


title: Ernst Franz Hase

text: Hasen puoliso oli Tyyne Kerttu Hase (s. Passinen), jonka kanssa Hase avioitui jo vuonna 1908. Noin vuonna 1935 he perustivat yhdessä Vaasan Konservatorion, josta tuli kaupungin kolmas musiikkioppilaitos Vaasan Musiikkikoulun ja Vaasan Orkesterin koulun lisäksi. Konservatorio toimi 1950-luvulle saakka, jolloin Vaasaan perustettiin kunnallinen Kuula-opisto. Vaasan orkesterin johtajaksi tuli Hasen jälkeen Eino Haipus, jonka kaudella orkesterin toiminta laajeni maakunnalliseksi.


title: Raakavedos

text: Raakavedos on rap-yhtye Mikrofonistien ensimmäinen studioalbumi. Levy julkaistiin Skill Street Entertainmentin kautta 23. maaliskuuta 2011. Levyn tuotannosta vastaavat muun muassa X23, Eetee, Clymax sekä Antisankari.


title: Movita Castaneda

text: Maria Luisa ”Movita” Castaneda (12. huhtikuuta 1916 Nogales, Arizona – 12. helmikuuta 2015 Los Angeles, Kalifornia) oli yhdysvaltalainen näyttelijä. Hän esiintyi usein eksoottisten naisten ja laulajien rooleissa. Hänet nähtiin muiden muassa elokuvissa "Carioca" ("Flying Down to Rio", 1933), "Kapina laivalla" ("Mutiny on the Bounty", 1935), "Kauhujen torni" ("The Tower of Terror", 1941), "Apassilinnake" ("Fort Apache", 1948), "The Mysterious Desperado" (1949) ja "Saddle Legion" (1951). Television puolella hän esiintyi esimerkiksi useissa "Knots Landing" -sarjan jaksoissa vuosina 1987–1989.


title: Movita Castaneda

text: Meksikolais-yhdysvaltalainen Castaneda syntyi Nogalesissa, Arizonassa. Hän oli vuosina 1939–1944 naimisissa irlantilaisen nyrkkeilijän, laulajan ja näyttelijän Jack Doylen kanssa. Vuosina 1960–1962 hänen puolisonaan oli Marlon Brando. Molemmat avioliitot päättyivät eroon. Brandon kanssa Castanedalla oli vuosina 1961 ja 1966 syntyneet lapset.


title: Leopold Godowsky

text: Leopold Godowsky (13. helmikuuta 1870 – 21. marraskuuta 1938) oli puolalainen säveltäjä ja pianisti.


title: Leopold Godowsky

text: Godowsky syntyi lähellä Vilnaa nykyisen Liettuan alueella, opiskeli Berliinissä ja muutti 1800-luvun lopulla Yhdysvaltoihin. Hän niitti mainetta pianistina Euroopassa ja Amerikassa. Godowsky sävelsi pianolle yli 46 kappaletta. Hän myös sovitti Frédéric Chopinin teoksia.


title: Leopold Godowsky

text: Lähes itseoppinutta Godowskya pidetään musiikinhistorian parhaimpiin pianisteihin kuuluvana. Hänen pianotuotannostaan suurin osa on sovituksia muiden aiemmin sävelletyistä teoksista, mutta hänellä on myös laaja oma sävellystuotanto.


title: Leopold Godowsky

text: "53 harjoitusta Chopinin etydeistä" (julk. 1894–1914) on sarja erittäin vaativia harjoituskappaleita, joita vain harvat pianistit ovat esittäneet. "Twelve Schubert Songs freely transcribed for the piano" (1926) on sarja kauniita, Lisztin perinnettä jatkavia sovituksia Schubertin lauluista.


title: Leopold Godowsky

text: Ensimmäinen Godowskyn oma sävellys on monumentaalinen pianosonaatti e-molli, (1896–1914). Sitä seurasi karakterikokoelmia, kuten 24-osainen "Walzermasken im Dreivierteltakt" (”Valssinaamioita ¾-tahtilajissa”, 1912). "Miniatures" (1918) on sävelletty pianoduetolle. Vuonna 1919 valmistunut "Triakontamerom: Thirty Moods and Scenes in Triple Meter" on saanut innoituksensa Boccaccion Decameronesta. 12-osaista, gamelan-vaikutteista sarjaa "Java Suite (Phonoramas)" pidetään Godowskyn tärkeimpiin sävellyksiin kuuluvana. Erittäin vaikea Passacaglia (1927) syntyi Schubert-juhlavuoden kunniaksi. Godowskyn viimeisiä pianosävellyksiä ovat "Waltz Poems" (1929–1930) sekä karakterikappaleet vuosilta 1930–1931.


title: Leopold Godowsky

text: Leopold Godowskyn samanniminen poika (1900–1983) oli yhdysvaltalainen viulisti ja keksijä, joka yhdessä Leopold Mannesin kanssa kehitti vuosikymmeniä maailman parhaana värivalokuvausmateriaalina pidetyn Kodachrome-filmin.


title: Rotat ja rastaat

text: Rotat ja rastaat (tai rotat ja revot) on leikki, jota voidaan leikkiä ulkona tai isossa sisätilassa. Se sopii pienille lapsille. Leikissä suuri joukko jaetaan kahteen ryhmään ja molemmat ryhmät asettuvat omaan jonoon alueen tai salin/hallin keskelle. Jonot laitetaan vierekkäin, toinen jono on nimeltään "Rastaat" ja toinen "Rotat". Joku ulkopuolinen huutaa joko "Rotat!" tai "Rastaat!" ja mahdollisesti pitkittää sanan R:ää pelin vaikeuttamiseksi. Jos esim. huudetaan "Rastaat!", rotat juoksevat salin/alueen toiseen päähän ja rastaat yrittävät saada heidät kiinni. Sama toimii vastaavasti myös toisinpäin. Mahdollisesti voidaan myös huutaa pakenevan jonon nimi. Viimeinen nappaamaton pelaaja voittaa ja saa tulla huutajaksi.


title: Ketut ja kanat

text: Ketut ja kanat on pienille lapsille sopiva ulkoleikki, joka soveltuu pelattavaksi myös salissa. Suuri joukko jaetaan siten, että kolme henkilöä ovat kettuja ja loput kanoja. Ketuille valitaan omat pesäalueet, jonne he kuljettavat nappaamansa kanat (salissa pelatessa nurkat sopivat hyvin tähän tarkoitukseen). Kettu, joka on napannut eniten kanoja pesäänsä, voittaa.


title: Värikuningas

text: Värikuningas, tai värikuningatar, on kaikenikäisille sopiva pihaleikki. Joku valitaan värikuninkaaksi tai värikuningattareksi ja hän asettuu seinää vasten. Loput pelaajat seisovat rivissä n. 15 metrin päässä hänestä. Värikuningas, tai värikuningatar voi pyytää esim. seuraavaa: "Kaikki, joilla on vaatteissaan punaista, astuvat kaksi tipuaskelta eteenpäin." Muita askelia ovat mm. banaaniaskeleet (mennään maate ja noustaan pystyyn kauimmaisesta kohdasta johon vain yltää) tai harppaukset. Kuningas/kuningatar voi pyytää pelaajia myös peruuttamaan tietyin askelin. Jos joku onnistuu pääsemään kuninkaan/kuningattaren luo, hän saa ryhtyä uudeksi kuninkaaksi/kuningattareksi.


title: Elefanttimarssi

text: Elefanttimarssi on leikki, jonka aikana lauletaan "Elefanttimarssi"-laulua (”Yksi pieni elefantti marssi näin...” jne.). Yksi henkilö kiertää muun ryhmän ympäri ja joka kerta kun päädytään kertosäkeen loppuun, henkilö valitsee ryhmästä jonkun seuraamaan häntä. Tätä jatketaan kunnes kaikki ryhmän jäsenet ovat letkassa.


title: Elefanttimarssi

text: Samanlainen leikki, jonka aikana lauletaan: "Pieni lohikäärme tuli alas vuorelta. Käärme oli hännätön ja siksi suruissaan. Kauan etsi häntäänsä ja viimein löysi sen. Sinä olet häntäni oon jälleen iloinen." Samoin kuin elefanttimarssissa, ensimmäinen henkilö valitsee joukosta mukaansa seuraajan. Seuraajan pitää aina mennä jonon perälle toisten jalkovälistä.


title: Elefanttimarssi

text: Vielä yksi versio, jossa lauletaan eri lastenlaulua, mutta muuten idea on sama. Laulu on peräisin Marjatta Pokelan Mörköoopperasta.


title: Screaming Bloody Murder

text: Screaming Bloody Murder on rock-yhtye Sum 41:n kuudes studioalbumi, ja ensimmäinen kitaristi Tom Thackerin kanssa. Se julkaistiin vuonna 2011.


title: Tuolileikki

text: Tuolileikki eli Jerusalemin suutari on ympäri maailmaa laajalti tunnettu, usein lasten keskuudessa suosittu leikki ja samalla leikkimielinen kilpailu.


title: Tuolileikki

text: Tuolileikissä osallistujat asettelevat tuoleja rinkiin – tai muuhun tilaan sopivaan, mieluiten symmetriseen muotoon – siten, että muodostelman ulkopuolella seisova voi istua tuoleille. Tuoleja tulee olla koko ajan yksi vähemmän kuin leikkiin osallistuvia. Leikkiin osallistuvat asettuvat seisomaan tuolien ympärille ja kun taustalta alkaa kuulua musiikkia, he alkavat kiertää tuoleista tehtyä muodostelmaa musiikin tahdissa. Kun musiikki katkeaa yllättäen, jokaisen osallistujan on yritettävä ehtiä istumaan jollekin vapaana olevista tuoleista. Koska tuoleja on aina yksi osallistujia vähemmän, yksi heistä jää aina ilman istumapaikkaa, ja tämä osallistuja putoaa pelistä pois. Joka kierroksella muodostelmasta poistetaan myös yksi tuoli, jotta niitä olisi aina yksi osallistujia vähemmän. Leikkiä jatketaan, kunnes jäljellä on enää kaksi pelaajaa ja yksi tuoli, jolloin voittajaksi selviää se, joka musiikin lakatessa ehtii istumaan viimeiselle tuolille.


title: Täplävatsahuuhkaja

text: Täplävatsahuuhkaja ("Bubo nipalensis") on suurin pöllöihin kuuluva petolintu, jolla on pelottava ulkonäkö. Tämä Etelä- ja Kaakkois-Aasiassa Bangladeshissa, Bhutanissa, Kambodžassa, Kiinaissa, Intiassa, Laosissa, Myanmarissa, Nepalissa, Sri Lankassa, Thaimaassa ja Vietnamissa tavattava lintu elää lauhkeissa, subtrooppisissa ja trooppisissa alavissa ja vuoristometsissä.


title: Täplävatsahuuhkaja

text: Linnun oudon, ihmismäisen äänen takia sitä sanotaan Sri Lankassa paholaisen linnuksi.


title: Täplävatsahuuhkaja

text: Lintu saalistaa yöaikaan ja piileskelee päivät lehvästössä. Hämärän laskeutuessa se saalistaa pieniä nisäkkäitä, matelijoita sekä aina kanan kokoisia lintuja.


title: Täplävatsahuuhkaja

text: Se jakautuu kahteen alalajiin:


title: Filippiinienhuuhkaja

text: Filippiinienhuuhkaja ("Bubo philippensis") on uhanalainen pöllöjen heimoon kuuluva lintu. Se on kotoperäinen Filippiineillä, missä sitä tavataan alavilla metsämailla useilla saarilla: Catanduanes, Samar, Bohol, Mindanao, Leyte ja ehkä Sibuyan. Siitä käytetään paikallisesti nimityksiä "kuwago" ja "bukao".


title: Filippiinienhuuhkaja

text: Linnun pituus on 40–50 cm, siipienväli noin 35 cm, ja se on suurin Filippiineillä tavattava pöllö, mutta kuuluu huuhkajien suvun pienimpiin. Se on pääosin punaruskea, mutta vatsapuoli on vaaleampi. Sen silmät ovat keltaiset. Sillä on pienet korvatupsut.


title: Filippiinienhuuhkaja

text: Filippiinienhuuhkajan elinpiiriä ovat subtrooppiset ja trooppiset alavat metsät jokien lähellä. Linnut oleilevat päiväsaikaan puussa, ja ne saalistavat hämärässä pieniä selkärankaisia.


title: Filippiinienhuuhkaja

text: Sillä on kaksi alalajia:


title: The One (Kylie Minoguen kappale)

text: ”The One” on electropop-kappale Kylie Minoguen albumilta "X". Se julkaistiin heinäkuussa 2008, ja sen kirjoittivat Kylie Minogue, Richard Stannard, James Wiltshire, Russell Small, John Andersson, Johan Emmoth ja Emma Holmgren. Kappale julkaistiin albumin neljäntenä ja viimeisenä virallisena singlenä.


title: Mads Østberg

text: Mads Østberg (s. 11. lokakuuta 1987 Våler, Norja) on norjalainen ralliautoilija. Hänen kartanlukijanaan toimi 2017 Puolan ralliin asti Ola Fløene. Tämän jälkeen kartanlukijana on yhtä poikkeusta lukuun ottamatta toiminut niinikään norjalainen Torstein Eriksen.


title: Mads Østberg

text: Østberg aloitti ralliuransa vuonna 2004. Vuonna 2006 hän debytoi rallin maailmanmestaruussarjassa Subarulla ajaen kolme kilpailua. Vuonna 2007 hän ajoi kuusi kilpailua ja saavutti ensimmäisen MM-pisteensä Suomen rallissa. Østberg voitti samana vuonna rallin Norjan-mestaruuden. Vuonna 2008 Østberg jatkoi Adapta Motorsport -tallissa saavuttamatta pisteitä. Vuonna 2009 hän saavutti kauden aikana seitsemän pistettä ja ajoi parhaimmillaan kuudenneksi Portugalin rallissa.


title: Mads Østberg

text: Vuonna 2010 Østberg saavutti uudistuneen pistejärjestelmän ansiosta 18 pistettä sijoittuen sarjan 11:ksi. Kaudella 2011 Østberg saavutti ensimmäisen palkintosijoituksensa ajamalla toiseksi Ruotsin rallissa häviten vain muutamalla sekunnilla kilpailun voittaneelle Mikko Hirvoselle johtaen kilpailua vähän aikaa. Seuraavassa kilpailussa Meksikon rallissa Østberg sijoittui viidenneksi. Vuonna 2012 Østberg voitti Portugalin rallin, kun Mikko Hirvonen hylättiin hänen edeltään. Voitto oli Østbergin ensimmäinen ja ensimmäinen norjalaisvoitto sitten Petter Solbergin ja vuoden 2005 Walesin rallin. Kaudella 2013 Østberg sai paikan M-Sport-tallista, mutta tulokset jäivät vaatimattomiksi. Vuosina 2014-2015 hän ajoi Citroënin tehdastallissa. Tuloksena oli satunnaisia podiumsijoituksia ja MM-sarjan neljäs sija parhaana ei-VW-kuljettajana vuonna 2015. Citroënin pitäessä välivuoden 2016, Østberg palasi M-Sportin kuljettajaksi. Østberg ajoi M-Sportin Ford Fiestalla myös kauden 2017 sijoittuen parhaimmillaan viidenneksi Katalonian rallissa.


title: Mads Østberg

text: Suomen rallissa 2018 hän oli toinen. Ott Tänakin voittaessa ja Jari-Matti Latvalan ollessa kolmas.


title: Skotlannin 1. divisioona

text: Skotlannin 1. divisioona () oli Skotlannissa pelatun Scottish Football Leaguen korkein sarjataso, ja koko maan toiseksi korkein sarjataso. 1. Divisioonan yläpuolella oli Valioliiga. 1. divisioonaa pelattiin vuodesta 1975 vuoteen 2013, jolloin perustettiin Scottish Professional Football League.


title: Skotlannin 1. divisioona

text: 1. divisioona perustettiin kaudeksi 1975–1976 korvaamaan 2. divisioona toiseksi korkeimpana sarjatasona. Silloin ylin sarjataso oli Valioliigaa edeltänyt valiodivisioona (). Vuonna 2013 tehdyn sarjauudistuksen myötä Valioliiga ja Skotlannin toinen, kolmas ja neljäs sarjataso yhdistettiin Scottish Professional Football Leagueksi, jolloin Skotlannin mestaruussarja korvasi 1. divisioonan toiseksi korkeimpana sarjatasona.


title: Skotlannin 2. divisioona

text: Skotlannin 2. divisioona () oli Skotlannin jalkapallon kolmanneksi korkein sarjataso ja Scottish Football Leaguen toiseksi korkein sarjataso.


title: Skotlannin 2. divisioona

text: 2. Divisioona perustettiin vuonna 1893. Vuoteen 1975 asti se oli Skotlannin toiseksi korkein sarjataso. Kaudeksi 1975–1976 sarjoja järjesteltiin uudestaan ja vanhojen 1. ja 2. divisioonan tilalle tuli valiodivisioona, 1. divisioona ja 2. divisioona.


title: Skotlannin 2. divisioona

text: Vuonna 2013 tehdyn sarjauudistuksen myötä Skotlannin jalkapallon neljä korkeinta sarjatasoa yhdistettiin Scottish Professional Football Leagueksi, jolloin Ykkösliiga korvasi 2. divisioonan kolmanneksi korkeimpana sarjatasona.


title: Skotlannin 3. divisioona

text: Skotlannin 3. divisioona () oli Skotlannin jalkapallon neljänneksi korkein sarjataso ja Scottish Football Leaguen kolmanneksi korkein taso.


title: Skotlannin 3. divisioona

text: Divisioona perustettiin alun perin 1923, jolloin se oli Skotlannin kolmanneksi korkein sarjataso. Sarja lopetettiin vain kolmen kauden jälkeen. 3. divisioona perustettiin uudestaan 1946 ja sitä pelattiin vuoteen 1955 asti. Neljänneksi korkeimpana sarjaportaana sarja oli vuosina 1994-2013. Sarjan voittaja nousi suoraan 2. divisioonaan ja sijoille 2–4 sijoittuneet karsivat toisesta paikasta 2. divisioonan toiseksi viimeisen kanssa. Sarjasta ei voinut pudota, mutta seura voitiin erottaa, jos se jäi viimeiseksi kahdesti peräkkäin.


title: Skotlannin 3. divisioona

text: Vuonna 2013 tehdyn sarjauudistuksen myötä Skotlannin jalkapallon neljä korkeinta sarjatasoa yhdistettiin Scottish Professional Football Leagueksi, jolloin Kakkosliiga korvasi 3. divisioonan kolmanneksi korkeimpana sarjatasona.


title: Viljo Castrén

text: Viljo Veli Castrén (7. lokakuuta 1901 Oulu – 29. toukokuuta 1984 Helsinki) oli Teknillisen korkeakoulun vesirakennuksen professori. Hän kirjoitti ylioppilaaksi Helsingin suomalaisesta normaalilyseosta 1919 ja valmistui Teknillisestä korkeakoulusta diplomi-insinööriksi 1925. Lisäksi hän teki opintomatkoja useisiin Euroopan maihin. Viljo Castrénin vanhemmat olivat VR:n pääjohtaja, senaattori Jalmar Castrén ja Elli o.s. Montell. Hänen poikansa oli arkkitehti Heikki Castrén (1929–1980) ja tyttärensä näyttelijä Elli Castrén.


title: Viljo Castrén

text: Castrénin työura alkoi valtion koskivoimatoimiston suunnitteluinsinöörinä 1925–1932 ja jatkui Imatran Voima Oy:n suunnitteluinsinöörinä 1932–1936. Vuodet 1936–1959 hänen päätoimensa oli Vesistöjen säännöstelytoimiston toimistopäällikkönä toimiminen ja 1959–1968 hän oli Teknillisen korkeakoulun vesirakennuksen ynnä perusrakennuksen professori. Sivutoimenaan Castrén työskenteli Teknillisen korkeakoulun ammattipiirustuksen opettajana 1925–1936, saman korkeakoulun assistenttina 1925–1933, tie- ja vesirakennushallituksen ylimääräisenä insinöörinä 1943–1946, jätevesikomitean puheenjohtajana 1964–1969 sekä Helsingin satamalautakunnan ja yleisten töiden lautakunnan jäsenenä 1939–1944. Lisäksi hänellä oli useita luottamustoimia.


title: Ski Patrol

text: Ski Patrol (televisioesityksessä myös Hiihtopartio!) on vuonna 1940 valmistunut yhdysvaltalainen elokuva Suomen ja Neuvostoliiton välillä käydystä talvisodasta. Elokuvan on ohjannut Lew Landers ja pääosaa esittää Philip Dorn.


title: Ski Patrol

text: Elokuvan ulkokohtaukset kuvattiin Kaliforniassa. Elokuva tehtiin Universalin halpatuotantolinjalla, eli se on niin sanottu b-elokuva. Nopeana pidetty ohjaaja Landers teki ohjauksia eri studioille, ja hänen arvostuksensa on noussut 2000-luvulla. Kuvaaja Milton R. Krasnersta tuli myöhemmin Hollywoodin huippuammattilaisia.


title: Ski Patrol

text: Elokuvassa oli hyödynnetty pätkiä Luis Trenknerin elokuvasta "Tuomittu pataljoona" (1931), minkä ruotsalaiskriitikot aikanaan huomasivat. He myös olivat todenneet kritiikeissään, että niin ruotsalaiset kuin suomalaisetkin kokevat elokuvan vastenmielisenä ja arveluttavana.


title: Ski Patrol

text: Elokuva esitettiin tuoreeltaan 27. syyskuuta 1940 Ruotsissa. Suomessa se sai ensi-illan 30. marraskuuta 2011 Kansallisessa audiovisuaalisessa arkistossa. Yle Teema esitti elokuvan 8. joulukuuta 2013, ja uusintana 17. heinäkuuta 2014.


title: Harri Roschier

text: Harri Roschier (s. 11. helmikuuta 1957 Helsinki) on suomalainen liikemies, aktiivinen kilpapurjehtija ja entinen alppihiihtäjä. Koulutukseltaan hän on kauppatieteen maisteri Helsingin kauppakorkeakoulusta.


title: Harri Roschier

text: Roschier oli toimitusjohtajana Talentum Oyj -mediayhtiössä vuosina 1992–2006. Roschierin johtamisen aikana yhtiöstä tuli yksi nopeimmin kasvaneista pohjoismaisista pörssinoteeratuista yhtiöistä ja se kasvoi markkina-arvoltaan kymmenkertaiseksi. Yhtiö kasvoi ennen kaikkea yritysostoilla, joihin kuuluivat Varesvuo Partners Oy vuonna 1998 ja Kauppakaari Oy vuonna 2000, sekä uuden liiketoiminnan käynnistämishankkeilla, kuten Satama Interactive Oyj vuonna 1997.


title: Harri Roschier

text: Talentumilta lähdettyään Roschier siirtyi vuonna 2007 partneriksi ja toimitusjohtajaksi liikkeenjohdon konsultointiin ja teknologiapalveluiden kehitykseen erikoistuvaan Avaus Groupiin. Tammikuussa 2013 hän siirtyi Avauksen hallituksen puheenjohtajaksi. Roschier toimii myös perheyrityksensä Rostek Oy:n hallituksen puheenjohtajana sekä teknologiayhtiö Futurice Oy:n hallituksen varapuheenjohtajana.


title: Harri Roschier

text: Roschier kilpaili alppihiihdossa aktiivisesti vuoteen 1980 saakka saavuttaen useita suomenmestaruusmitaleja nuorten ja aikuisten sarjoissa. Miesten sarjan suurpujottelun suomenmestaruuden hän voitti vuosina 1979 ja 1980. Kyseisinä vuosina hänet myös valittiin Suomen parhaaksi alppihiihtäjäksi Urheilutoimittajien liiton vuotuisessa Vuoden urheilija -äänestyksessä. Vuonna 1978 Roschier oli yksi Suomen edustajista Garmisch-Partenkirchenissä järjestetyissä alppihiihdon MM-kilpailuissa, joissa hän sijoittui suurpujottelussa sijalle 44. Pujottelussa hän keskeytti ensimmäisen laskunsa.


title: Harri Roschier

text: Roschier on saavuttanut useita mitaleita purjehduksen SM-kilpailuissa useista eri veneluokista. Hän kilpaili 1980-luvulla myös purjelaudalla Suomen kärjessä. Kansainvälisissä kilpailuissa hän on sijoittunut muun muassa yhdeksänneksi H-veneiden MM-kilpailuissa 2010.. Roschier rakennutti uuden 8mR klassisen veneen Charles Nicholsonin vuoden 1930 alkuperäispiirrosten mukaan. Vene valmistui vuonna 2012 ja on osallistunut Roschierin kipparoimana 8mR -luokan arvokisoihin vuosittain: 2012 Cowes, 2013 Helsinki, 2014 La Trinite, 2015 Geneve ja 2016 Kööpenhamina. Roschier on myös toiminut Suomen purjehtijaliiton hallituksen jäsenenä.


title: Harri Roschier

text: Roschier hoiti vuodesta 1982 laskettelun erikoislehden Skimbaajan markkinointia ja toimi vuoden 1989 lehden päätoimittajana. Sanoma Oyj:n ostettua Skimbaajan vuonna 1989 Roschier siirtyi Sanoma-konsernin harrastuslehtien lehtiryhmän päälliköksi.


title: Kompleksinmuodostaja

text: Kompleksinmuodostaja () tarkoittaa kemiallista yhdistettä, joka sitoutuu metalli-ioneihin. Tapahtumaa kutsutaan kelaatioksi. Kompleksinmuodostajia käytetään tämän ominaisuutensa takia laajalti esimerkiksi teollisuusprosesseissa parantamaan prosessin tehokkuutta ja puhdistuksen laatua sekä myös mekaanisen massan peroksidivalkaisussa, jossa ne muodostamalla kompleksin valkaisulle haitallisten metalli-ionien kanssa ehkäisevät näiden haitallisen vaikutuksen.


title: Kompleksinmuodostaja

text: Perinteisiä kompleksinmuodostajia ovat "dietyleenitriamiinipentaetikkahappo (DTPA)" ja "etyleenidiamiinitetraetikkahappo (EDTA)". Kun kompleksinmuodostaja sitoutuu metalli-ioniin, voi metallin myrkyllisyys pienetä radikaalisti.


title: Kompleksinmuodostaja

text: Myös biohajoavia kompleksinmuodostajia ja niiden tehoa on tutkittu, mutta on käynyt ilmi, että niiden teho ei ole yhtä hyvä kuin perinteisten kompleksinmuodostajien.


title: Plastidi

text: Plastidi on värihiukkanen ja kasvisolun soluorganelli eli soluelin. Plastideja on myös levissä. Tärkeimpiä plastideja ovat viherhiukkaset eli kloroplastit, jotka toimivat yhteyttämisessä eli fotosynteesissä. Toinen huomattava plastidien ryhmä on rusohiukkaset eli kromoplastit, jotka antavat värin porkkanoille ja hedelmille.


title: Emilio Homps

text: Emilio Homps (28. syyskuuta 1914 – 2. marraskuuta 2012) oli argentiinalainen kilpapurjehtija. Hän oli mukana "Djinn"-veneellä saamassa hopeaa kuutosessa vuoden 1948 kesäolympialaisissa Lontoossa. Pisteitä kertyi 5 120.


title: Emilio Homps

text: Homps aloitti uransa Regatas La Marinassa Tigren kaupungissa, mutta siirtyi 1930-luvun lopulla Olivosin Yacht Club Olivosiin. Hän menestyi myös uinnissa, soudussa ja rugbyssa. Vuonna 2006 Vicente Lópezin valtuusto myönsi hänelle kunniadiplomin urheilusaavutuksistaan.


title: Timo Lounio

text: Timo Lounio (s. 27. marraskuuta 1957) on suomalainen jalkapallovalmentaja.


title: Timo Lounio

text: Valmentajauran alussa (vuodesta 1974 alkaen) Lounio toimi pitkään HJKn poikajoukkueiden valmentajana, parhaimpina saavutuksina Suomen mestaruudet B-junioreissa 1980, C-junioreissa 1981.


title: Timo Lounio

text: Lounio on valmentanut urallaan useita naisten liigajoukkueita. Hän valmensi muun muassa Helsingin Jalkapalloklubin seitsemään liigamestaruuteen, seitsemään Suomen Cupin voittoon ja naisten UEFA-cupin välieriin. Lounio valmensi myös nousijajoukkue PK-35 Vantaan mestaruuteen kaudella 2010. HJK:n ja PK-35:n lisäksi Lounio on valmentanut FC Espoota. ja toimi FC Hongan naisten päävalmentajana 2011–2014. ( Suomen cup:n voitto 2014).Timo Lounio on 20. pääsarjakauden aikana saavuttanut 19 mitalia.


title: Timo Lounio

text: Miehissä hän on toiminut Gnistanin, Hangö IK:n, FC Kontun, Huopalahden Hurjien, Grankulla IFK:n ja EBK:n päävalmentajana sekä HJK:n, HJK:n A-junioreiden ja FC Jokerien valmennusryhmissä.


title: Timo Lounio

text: Lounio toimi FC Honka ry:n puheenjohtajana 2012–2014..


title: Jevgeni Kokovin

text: Jevgeni Stepanovitš Kokovin (; 22. tammikuuta 1913 Arkangeli – 7. elokuuta 1977 Arkangeli) oli venäläinen lastenkirjailija.


title: Jevgeni Kokovin

text: Jevgeni Kokovin syntyi merimiehen perheeseen. Hänen ensimmäinen kertomuksensa ilmestyi arkangelilaisessa sanomalehdessä vuonna 1931 ja ensimmäinen kertomuskokoelma "Vozvraštšenije korablja" (”Laivan paluu”) vuonna 1939. Parhaiten kirjailija tunnetaan Arkangelin esikaupungin Solombalan lapsia kuvaavista kertomuksista. Ne ilmestyivät erillisenä kirjana "Detstvo v Solombale" (”Lapsuus Solombalassa”) ensimmäisen kerran vuonna 1947.


title: One Wild Night Live 1985–2001

text: One Wild Night Live 1985–2001 on yhdysvaltalaisen hard rock -yhtye Bon Jovin toistaiseksi ainoa livealbumi. Albumi julkaistiin 22. toukokuuta 2001, ja se sisältää konserteissa nauhoitettuja kappaleita vuosien 1985–2000 väliltä. Lisäksi albumilla on yksi uusi studiokappale.


title: One Wild Night Live 1985–2001

text: Albumi oli 20. listasijalla "Billboard 200" -albumilistalla vuonna 2001. Albumi jäi myyntilukemiltaan laihaksi menestykseksi.


title: One Wild Night Live 1985–2001

text: Albumin Australian keräilypainoksessa on myös liitteenä bonuslevy, joka sisältää viisi Melbournessa 24. marraskuuta 2001 nauhoitettua kappaletta.


title: Constantin Henriquez

text: Constantin Henriquez oli ranskalainen rugby union -pelaaja ja olympiavoittaja. Hän edusti seuratasolla Stade Françaisia. Henriquez osallistui Pariisin olympialaisissa 1900 rugbyyn, jossa hän voitti kultaa.


title: Pietarin kehätie

text: Pietarin kehätie A118 (, lyh. КАД, "KAD") on noin 140 kilometrin pituinen Pietarin kaupungin kiertävä kehätie Luoteis-Venäjällä. Kaistoja yhteen suuntaan tiellä on kahdesta neljään. Sen rakentaminen aloitettiin vuonna 2001 ja ensimmäinen osa avattiin liikenteelle 2002, kokonaan tie valmistui 2011.


title: Pietarin kehätie

text: Tie alkaa kaupungin edustalla Nevanlahdella sijaitsevalta Retusaarelta, kulkee Pietarin patoa myöten ensin koilliseen ja kiertää kaupungin päättyen lahden eteläpuolelle ja edelleen patoa pitkin Retusaarelle.


title: Pietarin kehätie

text: Pulkovon kansainvälinen lentoasema sijaitsee kehätien varrella Pietarin eteläpuolella.


title: Pietarin kehätie

text: Pietarin viidestä metrolinjasta neljä ulottuu kehätien varrelle asti. Niiden lähimmät pääteasemat ovat:


title: Urheiluseura Hatsina

text: Urheiluseura Hatsina on vuonna 1979 perustettu mikkeliläinen urheiluseura. Seuran salibandyn edustusjoukkue pelaa II-divisioonassa ja on korkeimmillaan ollut I-divisioonassa 2006–2008. Maahockeyssä Hatsinan joukkueet ovat pelanneet SM-sarjassa sekä miehissä että naisissa.


title: Anna Åkesson

text: Anna Maria Katarina Åkesson (28. syyskuuta 1865 Viipuri – 5. marraskuuta 1940 Helsinki) oli suomalainen ruotsin kielellä kirjoittanut kirjailija.


title: Anna Åkesson

text: Åkesson julkaisi kaksi romaania vuoden 1910 tienoilla.


title: Kulttuurien museo

text: Kulttuurien museo on Suomen kansallismuseoon kuuluva etnografinen museo, joka tutkii ja esittelee maailman kansoja ja kulttuureita ja tallentaa niiden kulttuuriperintöä. Kulttuurien museo ilmoittaa näyttely- ja oheistoimintansa keskeiseksi tehtäväksi kansainvälisyyskasvatuksen sekä tiedon ja kulttuurienvälisen ymmärryksen lisäämisen.


title: Kulttuurien museo

text: Kulttuurien museon kokoelmat muodostuvat Kansallismuseon yleisetnografisista ja suomalais-ugrilaisista kokoelmista, ja ne ovat osa kansalliskokoelmaa. Esineitä on kaikilta mantereilta. Kokoelmat ovat karttuneet pääosin 1800-luvun alusta mm. tutkimusmatkailijoiden ja tieteenharjoittajien sekä lähetyssaarnaajien, merenkulkijoiden ja muiden maailmanmatkaajien toiminnan tuloksena.


title: Kulttuurien museo

text: Nykyisen keruu- ja tutkimustoiminnan pääpaino on nykyajan kulttuuri-ilmiöiden dokumentoinnissa. Kokoelmat karttuivat vuoden 2015 alussa merkittävästi, kun Suomen Lähetysseuran Kumbukumbu-museon esineistö luovutettiin Kulttuurien museolle.


title: Kulttuurien museo

text: Kulttuurien museo avattiin Tennispalatsissa Helsingissä 18. toukokuuta 1999. Vuokrasopimus Tennispalatsissa päättyi vuoden 2013 lopussa, ja näyttelyt Tennispalatsissa suljettiin 19.5.2013. Vuonna 2014 Kulttuurien museo muutti Kansallismuseo-rakennukseen.


title: Kulttuurien museo

text: Museovirasto esitti jo vuonna 2012 Kulttuurien museon uuden perusnäyttelyn sijoituspaikaksi Kansallismuseon tontilla sijaitsevaa erillistaloa, jossa on toiminut muun muassa Kansallismuseon konservointilaitos. Talo tuli kuitenkin Museoviraston muiden toimintojen käyttöön, ja Kulttuurien museon näyttelytoiminta on jatkunut vaihtuvilla näyttelyillä Kansallismuseon tiloissa.


title: Autenttisuus (taide)

text: Autenttisuus tarkoittaa taiteessa aitoa, väärentämätöntä. Autentikointi on todentamista; aidon erottamista epäaidosta, väärentämättömän erottamista väärennetystä.


title: Autenttisuus (taide)

text: Autenttisuus taiteessa on lähellä ”todellisen”, ”alkuperäisyyden” ja ”reaalin” käsitteitä. Tavallisesti autenttisuuden merkitys jää epäselväksi, ellei tiedetä mihin sillä viitataan. Esimerkiksi väärennetty maalaus ei ehkä ole kokonaan epäautenttinen. Kuuluisan väärentäjän Han van Meegerenin väärennös Johannes Vermeerin maalauksesta on yhtä aikaa sekä väärennetty Vermeer että autenttinen van Meegeren.


title: Autenttisuus (taide)

text: Autenttisuuden termiä käytetään kuvaamaan muun muassa musiikkia, filosofiaa, kasvatusta, taidetta, kirjoittamista, käsityksiä ja motivaatioita.


title: Autenttisuus (taide)

text: Descartes ehdotti autenttisuuden ajatuksen seuraavan sisäistä ääntä, jonka mukaan yksilöiden täytyy ajatella ja toimia vastuullisesti. Ennen Descartesia ajateltiin, että yksilön moraalisuus kehittyi heidän yhteiskunnallisen asemansa ja heidän itsensä ulkopuolisista tekijöistä.


title: Autenttisuus (taide)

text: Rousseau oli samaa mieltä Descartesin kanssa sanomalla, että moraalinen taju ja autenttisuus ovat luonnon ääniä sisässämme. Herder kehitti tätä ajatusta yleistäen, että luovuus, autenttisuus ja alkuperäisyys ovat olemassolon mittoja. Identiteettimme perustuu kokemuksiin ja siihen, miten me tulkitsemme kokemuksia.


title: Autenttisuus (taide)

text: Näiden kolmen filosofin ajattelussa autenttisuuden käsite muuttuu ulkoisesta voimasta sisäiseksi ääneksi ja lopulta sisäiseksi ääneksi, joka kehittyy kokemuksen kautta.


title: Autenttisuus (taide)

text: Saksalaisen Walter Benjaminin mukaan taideteoksen auran tuhoutuminen mekaanisessa reproduktiossa on merkki siitä, että taideteos kulttina (esimerkiksi uskonnollisena objektina) muuttuu näyttelyesineenä olevaksi taideteokseksi (museossa tai lopulta elokuvassa). Tämä siirtymä tapahtuu useiden historiallisten vaiheiden kautta, joka alkaa luolamaalauksista näyttely esikultista edeten uskonnolliseen ikonisuuteen (alttarimaalaukset ja katedraalit) ja renessanssin jälkeisen ajan kauneuden kulttiin. Näissä jokaisessa vaiheessa ”maagisen” kulttiarvo (okkulttiarvo) jää taideteoksen ideologisen arvon ratkaisevaksi tekijäksi. Viimeisessä vaiheessa siirytään pois kaikista kulttien assosiaatioiden jäänteistäkin näyttelyarvoon.


title: Autenttisuus (taide)

text: Walter Benjaminin mukaan aura edellyttää autenttisuutta, mutta autenttisuutta ei ole ilman sen tuhoutumista mekaanisessa reproduktiossa. Siis autenttisen taiteen idea ilmaantuu vain, kun taideteosten lajin autenttisuus on uhanalainen. Reprodusoimisen mahdollistava taide korvaa autenttisuuden lisäarvolla, joka mahdollistaa ennen kuulumattomia havainnonteja.


title: Autenttisuus (taide)

text: Aitous, alkuperäisyys ja autenttisuus eivät enää pysty määrittelemään taidetta, koska ei voida enää erottaa alkuperäistä ja kopiota toisistaan, mikäli yleensä on olemassa alkuperäistä taideteosta, jonka voi erottaa kopiosta. Benjaminin mukaan tämä ei millään muotoa tarkoita taiteen loppua, vaan taide saa ainoastaan uudet määreet.


title: Autenttisuus (taide)

text:
Autenttisuuden käsitettä käytettäessä estetiikassa on hyvä lähteä kysymyksestä: mille autenttinen on vastakohta?
Autenttisen ja epäautenttisen käsitettä sovelletaan estetiikassa monissa yhteyksissä. Se ilmenee kahdessa laajassa kategoriassa:


title: Autenttisuus (taide)

text: Taideteoksissa voi olla nimellistä autenttisuutta, joka määritellään yksinkertaisesti objektin alkuperän, tekijyyden tai provenienssin tunnistamisena. Tällöin pyritään takaamaan se, että esteettisen kokemuksen objekti nimetään asianmukaisesti.


title: Autenttisuus (taide)

text: Autenttisuuden käsite viittaa kuitenkin usein johonkin muuhun, jolla on tekemistä sen kanssa, miten objektin luonne ilmaisee yksilön tai yhteisön arvoja ja uskomuksia. Tätä kutsutaan ekspressiiviseksi autenttisuudeksi.


title: Autenttisuus (taide)

text: Taitessa ja antiikkiesineissä objektin todentavat sertifikaatit eli todistukset ovat tärkeitä. Kuitenkin myös todistukset voivat olla väärennettyjä. Esimerkiksi tunnettu taiteen väärentäjä Han van Meegeren väärensi isänsä teoksia ja laati myös todistuksia niiden provenienssista.